
महात्मा विदुरका यह चरित्र “आदर्श चरितमाला'का चौथा 
पुष्प है। धर्मावतार विदुरका समस्त जीवन छोक-कद्याणकी 
साधनामे ही बीता। उनका सदाचार और भगवसत्पेम सर्वथा 
स्त॒त्य है । ये पाण्डवोंके सच्चे हितैबी एवं सखा थे और बड़े ही 
स्पष्टचादी और नीति-निपुण थे। महाभारत तथा श्रीमद्‌- 
भागवतके आधारपर पण्डित श्रीशान्तमुबिहारीजी दिवेदीने 
इनके चरित्रका बहुत सरल, सुन्दर एवं ओजखिनी भाषामें 
वणन किया है। पुस्तकें विदु॒रके जीवनकी प्रमुख घटनाओंका 
उल्लेख तो है ही, सबसे सुन्दर बात यह है कि विद्वान छेखकने 
विदुरकी धमनीतिका बहुत ही उत्तम आकलन किया है, जिसके 
कारण पुस्तक सबके लिये उपयोगी हो गयी है। आशा है 

धर्मकी गति बड़ी गहन है | कौन-सा कर्म धर्म है और 
कौन-सा अधर्म, इसका निर्णय सामान्य बुद्धि नहीं कर सकती। 
धर्म और अधमका तत्त तो खर्य॑ भगवान्‌ जानते हैं अथवा 
भगवान्‌का साक्षात्कार करनेवाले महर्षिलोग जानते हैं । भगवान्‌ 
का वह रूप, जिसके द्वारा प्राणियोंके हृदयमें स्थित होकर वे 
जगतूका, प्राणियोंका धारण करते हैं, धर्म नामसे कहा गया है । 
धर्मके आधारपर ही सबकी स्थिति है, पर्ममें ही सब कुछ 
प्रतिष्ठित है, इसलिये घर्मको ही परम तत्त्व कहते हैं |% 

भाव-भेदसे धमंके तीन रूप होते हैं---आध्यात्मिक, 
आधिदेविक और आधिभौतिक । धर्मके आध्यात्मिक रूप खर्य॑ 
भगवान्‌ हैं | आविदेबिक रूप धर्मराज या यमराज हैं, जो अपने 
लोकमें रहकर पुण्यात्मा और पापात्माओंके कर्मफलकी व्यवस्था 
करते हैं | उन्हें हम व्यावहारिक धर्मके अधिष्ठात्री देवता कह 
सकते हैं | धमंका आधिभौतिक रूप है सामाजिक व्यवस्था; 
जो कि शास्रों और शात्रतत्तदर्शा ऋषियोंके द्वारा निर्मित होती 
है । वह देश, काल, पात्र, शक्ति, वय आदिके भेदसे विभिन्न 
प्रकारकी होती है और इस व्यवस्थाको जो भड्ढ करता है, उसको 
दण्ड देनेत्राले हैं धर्मदेवता | धर्मदेवताका ही नामान्तर यमराज 
भी है | उन्हें कितना सावधान रहना पड़ता है और जरा-सी भी 


# धर्म सब प्रतिष्ठितम्‌ । तस्माद्धम परम वदन्ति । -+श्रुति 

त्रुटि होनेपर क्रिप्त प्रकार खयं दण्डित होना पड़ता है, यह 
बात हमलोग बहुत ही कम जान सकते हैं | 

हाँ, तो प्रथ्वीके नेऋत्य कोणपर धमराजकी संयमनीपुरी 
है | उपमें अनेकों योजनोंके बहुत-से छुन्दर-सुन्दर महल हैं। 
उसमें धमेराज अपने मन्त्रियों और धार्मिक सभासदोंके साथ 
नित्रास करते हैं । उनके सभासदोंमें ऋषि, मह्षिं, देवता सभी 
प्रकाके लोग हैं | मनुष्योंके पाप-पुण्यक्रा हिसाब रखनेवाले 
चित्रगुप्तनी महाराज हैं | काछ, दिशा, आकाश, वायु, अग्नि, 
सूर्य आदि बहुत-से डनके दूत हैं, जो मनुष्योंसे एकान्तमें 
होनेवाले कर्मोको भी देखा करते हैं और तुरंत उनके पा 
समाचार पहुँचा देते हैं | उनकी समभामें चार दरवाजे हैं, जिनमें 
तीनसे पुण्यात्मा छोगोंका प्रवेश होता है और दक्षिण द्वारसे पापी 
लोग आते हैं। उस मार्गसे आनेमें पराष्रियोंकों महान्‌ कष्ट उठाना 
पड़ता है और वबैतरणी भी लाँवनी पड़ती है| उधरके मार्गसे ले 
आनेवाले दूत भी बड़े ही भयंकर हैं और कुम्मीपाक, रौरब, अतिपत्रवन 
आदि भी उसी दिशामें पड़ते हैं | उस्त द्वारकी सबसे बड़ी विशेषता 
यह है कि जो उस मार्गसे आता है, उसे धर्मराजका खरूप बड़ा ही 
भयंकर दौखता है और यों तो वे बड़े ही सौम्य हैं । 

यों तो धर्राज भगवान्‌के ही एक खरूप हैं, परन्तु 
भागवत-धमंको जाननेवाले बारह महात्माओंमें थे प्रमुख ॒गिने 
जाते हैं | अर्थात्‌ वे भगवानके बहुत ही बड़े भक्त और उनके 
रहस्यक्ो जाननेवाले ऊँचे ज्ञानी हैं | उन्होंने अपने दूतोंको भागवत- 
धर्का रहस्य समझाया है और बार-बार समझाते रहते हैं कि 
किनको किस मागसे ले आना चाहिये और किनके साथ कैसा 

व्यवहार करना चाहिये | वे कम, मन और वाणीसे भगवरानके 
भक्त हैं तथा अपने दूतोंकों भी इस बातकी शिक्षा दिया करते हैं । 
उन्होंने एक बार कहा था कि 'मेरे भयंकर दूतो ! जिनकी जीम 
भगवान्‌के पवित्र गुण, छीछा और नामोंका गायन नहीं करती, 
जिनका चित्त भगवानके चरण-कमछोंका स्मरण नहीं करता, 
जिनका प्र भगवान्‌ और उनके भक्तोंके सामने एक बार भी नहीं 
झुकता, जिन्होंने अपने कतंव्य-पालनद्वारा उनकी आराधना नहीं की 
है और जो उनके सत्स्वरूपसे विमुख हैं, उन्हें ही तुम भयंकर 
नरकके रास्तेसे ले आना |!% धर्मराज केवल वहाँ जानेपर ही पाप- 
पुण्यका फल नहीं देते, बल्कि इसी ढोकमें, इसी जीवनमें यहींके 

लोगोंकी निमित्त बनाकर भी उनके फल दिया करते हैं | 
प्राचीन कालमें माण्डब्य नामके एक बड़े ही तपस्वी ऋषि 
रहते थे । वे बड़े ही धर्मज्ञ, प्रभावशाली और मौनी थे । वे अपने हाथों- 
को ऊपर उठाये तपस्यामें संलग्न रहते थे | एक दिन कुछ डाकू धन 
छूटकर ऋषि माण्डब्यके आश्रमके पाससे ही निकले | उसी समय 
राज्यके सिपाहियोंने उनका पीछा किया और वे ऋषिके आश्रमके पास 
ही धन गाड़कर चलते बने | सिपाहियोंने आकर ऋषिसे पूछा कि 
#हाराज | वे डाकू किधर गये ” परन्तु अपने मौनब्रतके कारण 
ऋषिने कोई उत्तर नहीं दिया | सिपाहियोंने आश्रमके आस-पास ह्टी 
ढुंढ़कर डाकुओंको पकड़ लिया | धन भी वहीं मिल गया। उन्हें 
# जिहा न वक्ति भगवदगुणनामधेये 77 

चेतश्र न स्मरति तच्चरणारविन्दम । 
कृष्णाय नो नमति यच्छिर एकदापि 
तानानयध्वमसतो5कृतविष्णुकृत्यान ॥ 

सन्देह हुआ कि यह तपस्वी नहीं कोई डाकू है, इसने जान-बूझकर 
हमारे पूछनेपर जवाब नहीं दिया | इसलिये इसे भी पकड़ ले चलें । 
उन्होंने माण्डव्यकों पकड़ लिया और डाकुओंके साथ ही उन्हें भी 
राजाके सामने पेश किया । 
राजाने भी उनके जवाब न देनेपर उन्हें डाकू समझ लिया । 
और डाकुओोंके साथ सूलीकी सजा दे दी | ऋषि माण्डव्य सूली- 
पर चढ़ा दिये गये, परन्तु सूली उनके शरीरको छेद न सकी। 
वे बहुत दिनोंतक सूलीपर बैठकर तपस्या करते रहे । जब दूसरे 
डाकुओंकी यह समाचार मिला तब वे पक्षियोंका रूप धारण करके 
माण्डव्यके पास आने लगे और पूछने छगे कि नतुम्हें किस पापका 
यह फल मिंठा है ?? माण्डव्य भी सोचने छगे कि मुझे किस पापका 
यह फल मिल है ! थोड़े ही दिनोंके बाद राजाकों यह माढ्म 
हुआ कि सूलीपर चढ़ाये जानेपर भी एक डाकूकी मृत्यु नहीं हुई, 
वह अभी जीवित है। उन्होंने जान लिया कि वह तो कोई ऋषि 
है | राजाने जाकर बड़ी प्रार्थना की, उन्हें सूलीपरसे उतारा, परन्तु 
सूलीकी छोटी-ली अणि उनके शरीरमें लगी ही रह गयी, वह न 
छूट सकी । इसीसे उनका नाम अणिमाण्डव्य पड़ा । 
माण्डव्य ऋषि एक दिन धमेराजकी सभामें उपस्थित हुए । 
उन्होंने कहा कि 'मैंने कौन-सा ऐसा भारी पाप किया था, निसके 
फल्खरूप मुझे सूछीपर चढ़ना पड़ा ? धर्मराज ! यदि तुम इसका ठीक- 
ठीक उत्तर नहीं दोगे तो तुम्हें अपने इस कर्मका फछ भोगना पड़ेगा ।! 
धमेराजने कहा---“तपोधन ! आपने बचपनमें एक सींकमें कई 
टिड्डियोंकी छेदकर उड़ाया था, उस पापका फल आपको भोगना पड़ा 
है |! छोटा-सा पाप भी छोटा-सा नहीं होता | पाप हमेशा बड़ा ही 

होता है|! माण्डव्यने कहा-“वर्मराज ! उस समय मैं नन्हा-सा 
बालक था, मुझे पाप-पुण्यका कुछ ज्ञान नहीं था | उस छोटे-से पापका 
इतना बड़ा दण्ड कि ब्राह्मण सूलीपर चढ़ाया जाय ! यह कदापि 
उचित नहीं हो सकता । इसलिये मैं तुम्हें शाप देता हूँ कि तुम 
मर्त्यल्ोकमें सो वर्षतक शूद्र होकर रहो । धर्मराजने प्रसन्नतापूर्वक 
ऋषिका शाप खीकार किया । 

उन दिनों प्रथ्वीपर दैत्योंकी संख्या बढ़ गयी थी । क्षत्रियोंके 
रूपमें पैदा होकर उन्होंने प्रृथ्वीको व्याकुल कर दिया था | उनका दमन 
करनेके लिये प्रायः सभी देवता अपने-अपने अंशसे अवतीर्ण हो रहे थे । 
खय॑ भगवान्‌ श्रीकृष्ण भी धरातलूपर अवतार ग्रहण करनेवाले थे | 
ऐसे अवसरपर धमके अबतारकी आवश्यकता तो थी ही, माण्डव्यका 
शाप एक निमित्त बन गया | देवताओंमें शरीर-निर्माणकी शक्ति होती 
है । वे एक ही साथ अनेक स्थानोंपर अनेक रूपोंमें प्रकट हो सकते 
हैं और अनेक यज्ञोंमें माग ले सकते हैं | धर्मने भी अपनेको दो रूपोंमें 
प्रकट किया । एक तो त्रिंदुर और दूसरे युधिष्ठिर | बिंदुरके निर्वाण- 
के प्रसंगमें दोनोंकी एकता स्पष्ट की जायगी | यहाँ केवल विदुरका 
ही प्रसंग है। 

सत्यवतीने वेदव्याससे प्राथना की कि “बेटा ! तुम्हारे-जैसे 
तपखी महात्माके रहते हुए हमारा कुरुबंश डूबनेपर आ गया है | भीष्म 
ब्रह्मचारी हैं, विचित्रवीय॑ मर गये, अब हमारा वंश कैसे चले ? तुम 
अपनी तपसस्‍याके प्रभावसे हमारा वंश चछा दो । व्यासने अपनी 
माताका आग्रह खीकार किया और कहा कि “अम्बिका तथा 
अम्बाडिका यदि मेरे सामनेसे वस्नहीन होकर निकल जाय॑ँ तो मेरी 
दृष्टि-शक्तिसे उन्हें सन्‍्तान ब्राप्त हो सकती है । सत्यवतीने उन दोनों- 

को बारी-बारीसे व्यासदेवके सामने भेजा; परनतु वे दोनों बड़े ही 
संकोचसे उनके सामने गयीं | एकने अपनी आँखें बंद कर लीं, 
दूसरी मारे भयक्रे पीढी पड़ गयी । व्यासने उन्हें देखा और बतढाया 
कि “पहडीसे जो पुत्र होगा, वह अंबरा द्वोगा और दूसरीसे जो पुत्र 
होगा वह पाण्डु वर्णका होगा |” वही धृतराष्ट्र और पाण्डु हुए । 
जिनके वंशज दुर्योधन और युविष्ठिर आदि थे । 

सत्यत्रती शो इतनेसे सन्‍्तोष नहीं हुआ । उसने फिर अम्बिकासे 
आग्रह किया कि एक स्वगुणसम्पन्न पुत्र पैदा करो । अम्बिकाने 
उनके सामने “हाँ? कह दिया; परन्तु उसकी हिम्मत व्यासके सामने 
जानेकी नहीं पड़ी । अपनी परम सुन्दरी दासीको उसने व्यासदेवके सामने 
मेज दिया | वह दासी संकोचरहित होकर व्यासके सामने गयी और 
उनकी कृपादश्सि उसे गर्भ रह गया । व्यासने उसी दिनसे उसका 
दासीभाव छूट जानेका वर दिया और कहा कि तुम्हारे गर्भसे एक 
बड़ा ही वार्मिक पुत्र उत्पन्न होगा । भगव्रान्‌ व्यासकी वाणी भछा कभी 
व्यथ हो सकती है | समय आनेपर धर्मराजने इसी दासीके गर्भसे 
विदुरके रूपमें जन्म ग्रहण किया । 

धर्माततार जिदुर मनुष्य होनेपर भी अपने देवत्वके ज्ञानको 
भूले नहीं थे। परन्तु वे अपनेको कभी देवताके रूपमें प्रकट भी 
नहीं करते थे | सदा मनुष्यधमंक्रा ही पाठन करते थे | बचपनसे ही 
वे बढ़े गम्भीर थे | व्यासदेव, भीष्मपितामह आदि गुरुजनोंकी सेवामें 
ही प्राय: वे लगे रहते थे । इतने चुप रहते थे, मानो, कुछ जानते 
ही न हों। वे निरन्तर भगबद्धजनमें लगे रहते थे और अबकाश पाते 
ही ध्यानस्थ हो जाते थे। उनके जीवनमें कभी बहिमुखता आयी ही 
नहीं । उनकी सेवासे, उनके सदाचारसे और उनके भगवश्येमसे सभी 

प्रसन्न थे | बड़े भाई घृतराष्ट्रकी तो वे आँख ही थे । घृतराष्ट्र कोई 
भी काम त्रिना विदुरकी सल्हके नहीं करते थे | मी प्मपितामहने 
पाण्डु और धृतराष्ट्रको बहुत बड़ी सम्पत्ति दी । जब उन्होंने विदुरसे 
धन लेनेको कहा तब उन्होंने स्पष्ट अख्ीकार कर दिया । उनके 
मतमें धनका कोई मूल्य ही नहीं था | संसारकी झूठी वस्तुएँ, जो 
इस क्षण हैं. ओर अगले क्षण नहीं रह सकती हैं, उन्हें लेकर, उनके 
चिन्तनमें अपना समय कौन तितावे । इनके डिये भगवानके चिन्तनसे 
विमुख कोन हो, यह सब सोचकर वे धनसे अछग ही रहते थे | 

जब भीष्मपितामहने पाण्डु और धरृतराष्ट्रका त्िवाह कर दिया 
तब विदुरके वित्राहकी भी बारी आयी । उन दिनों मथुरामें देवकका 
बड़ा प्रभाव था। उनके यहाँ एक पारशबी दासी थी । उसीकी 
सवगुणसम्पन्न कन्‍्याके साथ भीष्मपितामहने विदुरका विवाह करा 
दिया | विदुर अपनी धमपत्नीके साथ गाह॑स्थ्यधर्मका पालन करते 
हुए भगवानका भजन करने छगे। 

एक प्रकारसे वे ध्रृतराष्ट्रके मन्त्री ही थे और उनके मन्त्रिलमें 
तबतक राज-काज चढता रहा, जबतक दुर्योधन, दुःशासन, कर्ण 
आदिकी प्रधानता नहीं हो गयी । खयं धर्मके मन्त्रिलमें राज- 
काजका सच्चाठन किस प्रकार होता था, यह कहनेक्की आवश्यक्रता* 
नहीं । उन दिनों वहाँ बड़ा छुख था, बड़ी शान्ति थी, पाण्डु 
जहाँ रहते, बढ़ीं उनके लिये आवश्यक्र सामग्री उपशित रहती 
और क्िप्ती भी प्रजाको किसी प्रकारका कष्ट नहीं था | क्‍यों न 
हो, धमंके हाथोंमें जो प्रबन्ध था ! 


++ “-बकेण्प्जीक यह 


(80) 

धर्मका सरल-से-सरठ और गहन-से-गहन अथे है सबका 
कल्याण | ऐसा कोई व्यक्ति नहीं, ऐसी कोई वस्तु नहीं, जिसके 
अन्तस्तरमें धम न रहता हो और अवसर आनेपर जिप्तसे सबका 
कल्याण हो, ऐसे कामके लिये प्रेरणा न करता हो । पाण्डवोंमें 
तो युधिष्ठिरके रूपमें धमेराज थे ही, कौरवोंमें भी विदुरके रूपमें 
घमेराज थे । अन्तर इतना ही था कि पाण्डबोंमें धर्म राजा थे । 
उनके आज्ञानुप्तारा सब काय होते थे ओर कोरोंमें वे केवल एक 
सलाहकारके रूपमें थे | जेसे पापकी प्रवृत्ति होनेके समय 
अन्तरात्मा कह देती है कि यह पाप है, मत करो; परन्तु पापी 
लोग उस आवाजको नहीं छुनते या सुनकर भी अनछुनी कर 
देते हैं, वेसे ही कौरवोंको अन्यायकी ओर प्रवृत्त देखकर विदुर 
स्पष्ट कह देते थे कि ध्यह अन्याय है, इसे मत करो |? परन्तु वे 
विदुरकी बातपर ध्यान नहीं देते थे, उनकी उपेक्षा कर देते थे । 
विदुरके जीवनमें हम स्थान-स्थानपर यही बात देखेंगे, वे किसीका 
अनिष्ट नहीं चाहते, सबका कल्याण चाहते हैं । 


विदुर कौखोंको तो सलाह देते ही थे, समय आनेपर 
५ 'ण्डवोंकी भी उचित सलाह देते थे ओर उनपर किसी आपत्तिकी, 
विपत्तिकी सम्मावना होती तो पहलेसे ही सूचित कर देते, यदि 
वे व्याकुल हो जाते तो उन्हें समझाते, उन्हें घैये बंघाते | इन 
बातोंसे महाभारतके अनेकों अंश भरे पढ़े हैं । यहाँ तो केवल कुछ 
अंशोंकी संक्षेपमें चर्चामात्र की जायगी । 

दुर्योयन पाण्डवोंसे बड़ा ही बैर रखता था। वह दिन-रात 


है 

सोचता था कि किस प्रकार इन्हें नष्ट कर दें | इसके छिये उसने 
बहुत-से उपाय किये । एक बार जछ-बिहारके डिये पाण्डबोंको 
बुलाया गया | दुर्योधनने पहलेसे ही विषकी मिठाइयाँ बनवा रक्‍्खी 
थीं। उप्तने बड़ा प्रेम प्रकट करके भीमसेनको अपने हाथोंसे वह 
मिठाई खिछायी | उसके बाद भीमसेनके बेहोश होनेपर उन्हें छताओंसे 
बॉँधकर गज्जमें फेक दिया | जल-विहारके स्थानसे चलनेपर युधिष्षिरने 
सोचा कि भीम पहले ही चला गया होगा । इस बातकी तो उनके 
मनमें कल्पना ही नहीं हुई कि दुर्योवनने भीमसेनका कुछ अनिष्ट 
किया होगा | जब वे लौटकर कुन्तीके पास आये और उसने 
भीमको पूछा तब उन्होंने कहा कि मैं तो समझता था कि भीम तुम्हारे 
पास आ गये होंगे | क्‍या उनका कुछ अनिष्ट तो नहीं हो गया ! 
अनिष्टकी आशझ्डासे कुन्तीका हृदय काँप उठा | और क्या करती 
उसने विदुरको बुल्वाया | 

कुन्तीने बिदुरसे कह्या--“देवर ! पता नहीं भीमसेन कहाँ 
गया ? सब भाई तो जरू-विहार करके छौट आये; परन्तु भीम नहीं 
आया । मुझे डर इस बातका है कि कहीं दुर्योधन उसे धोखा देकर 
मार न डाले | वह बड़ा ही क्रूर, दुर्बुद्वि और छोभी है । मेरा 
कलेजा धड़क रहा है, मुझे कुछ सूझता नहीं क्‍या करूँ ?? बिदुरने 
बड़ी दृढ़तासे कहा--'रानी ! ऐसी बात मनमें नहीं लानी चाहिये । 
अपने पुत्रके सम्बन्धमें ऐपवा सोचना तुम्हारी-जैसी वीर रमणीको 
शोभा नहीं देता । जो पुत्र तुम्दारे पास्त हैं उनकी रक्षा करो, इस 
समय दुर्योधनपर लाञ्छन मत छगाओ | कुछ कहने-सुननेसे वह 
और भी अनिष्ट करनेकी चेश कर सकता है | भीमसेनके सम्बन्धमें 

निश्वचिन्त रहो | उसका अनिष्ट तो कोई कर ही नहीं सकता । 
महामुनि व्यासने तुम्हें जो आशीर्वाद दिया है कि तुम्हारे सब पुत्र 
चिरजीवी होंगे, वह कभी झूठा नहीं हो सकता । भीम तुम्हारे पास 
शीघ्र ही आयेगा और तुम्हें प्रसन्न करेगा ॥! 

विदुरकी बातोंसे कुन्तीकी घबराहट मिंट गयी | और कुछ 
ही समय बाद नागलोकसे पारेका रस पीकर दस हजार हाथियोंके 
बलसे युक्त होकर भीमसेन छोट भाये | युधिषप्ठटिने भीमसेनको 
समझा दिया कि यह बात किप्तीपर प्रकट नहीं होनी चाहिये । 
विदुर चाचा ऐसा ही कहते हैं शोर इसीमें हमलोगोंका कल्याण 
है | विदुर्की सतू-शिक्षासे पाण्डब दुर्योवनकी इस दुष्ताको पी 
गये । उन्होंने कहीं चर्चा ही नहीं की । 

दुर्योयन अपनी कुचालकों विफल हुईं देखकर मन-ही-मन जल 
उठा । द्रोणाचार्य्रे यहाँ शिक्षा प्राप्त करते समय भी उसने पाण्डबोंको नीचा 
दिखलाना चाहा; लेकिन उप्तके किये कुछ न हो सका । बाद में उसने 
घृतराष्ट्रके कान भरने शुरू किये और यह बात उनसे ते करा ली कि 
अब पाण्डत्र बारणावत नगरमें रहें | उनके लिये नया महल बननेका 
प्रबन्ध हुआ | दुर्योधनने पुरोचन नामक्रे मन्त्रीसे एकान्तमें कहा कि 
(भाई ) अब तो सारी प्रृथ्वीके राजा हम और तुम दो ही रहेंगे | तुम 
मेरे बड़े विश्वासपात्र हो,शत्रुओंका नाश करनेमें मेरी सहायता करो। 
तुम वारणावतमें ऐसा महल बनाओ, जिसमें सन, तेल, घी, छाख, 
लकड़ीका व्यत्रह्दर अधिक हो और ऊपरसे ऐसा लेप छगवा दो क्रि 
कोई उसको भाँप न सके । ऐसी ही वस्तुएँ उसमें स्थान-स्थानपर रखवा 
दो और किसीको रत्तीभर भी इसका पता न चले । तुम युधिष्टिरके 

जानेपर उनकी खूब सेवा करना और जब वे तुम्हारा खूब विश्वास कर 
ले तत्र उत्त महलके दरवाजेपर आग छगा देना | बस, उनके मर जाने- 
पर तो तुम्हारा ही सब अधिकार होगा |” पुरोचनने जाकर वैसा ही 
महल तैयार करा दिया और घृतराष्ट्रने कुन्तीसहित पाण्डवोंको वहाँ 
जानेकी आज्ञा दे दी। 

जत्र पाण्डत्र कुन्तीके साथ वारणावत जाने लगे तब उन्होंने सब 
गुरुजनोंकों प्रणाम करके आज्ञा छी | प्रजाने बहुत विरोध किया परन्तु 
युविष्ठिरने सबको समझा दिया | जब सब छोग चले गये तब विदुरने 
म्लेच्छ भाषामें युविष्ठिस्कों समझाया। उन्होंने कहा- युधिष्ठिर ! बुद्धिमान 
मनुष्यक्री शत्रुओंका गुप्त रहस्य समझकर पहलेसे ही उससे बचावका 
उपाय करना चाहिये | एक प्रकारका अख् है | वह छोहेका बना तो 
नहीं है, परन्तु उससे ग्रृत्यु हो सकती है | उसे जो जान लेता है, वह 
बच जाता है। ( अर्थात्‌ तुमओेगोंकों जलनेक्रे लिये शत्रुओंने शीघ्र 
जलनेत्ाले पदार्थोंकरा भत्रन बनवाया है । ) देखो, आग जंगलको जल 
सकती है; परन्तु बिलमें रहनेवाले जीवोंकों नहीं जला सक्रती | आपत्ति 
आनेपर इसी प्रकार अपनेको घुरक्षित रखना चाहिये । ( अर्थात्‌ तुम- 
लोग घुरंगसे निकठ जाना ) अंधेको रास्ता नहीं मिलता, उसे दिशामश्रम 
भी हो सकता है । घैर्यद्दीनको सम्पत्ति नहीं मिछ्ती | मेरी बात खूब 
समझ लो । ( अर्थात्‌ तुम पढलेसे ही मार्गों और दिशाओंका ज्ञान प्राप्त 
कर लेना और इत्त बातको इतना गुप्त रखना कि क्रिसीको पता न 
चले । ) दुष पुर्षोंके दिये हुए बिना लोहेके शत्रको खीर कर लेना 
ही ठीक है । उनके ही स्थानकी शरण लेकर आगकी आँचसे बच 
जाना चाहिये। ( अर्थात्‌ पुरोचनके बनाये घरमें खुशीसे रहना। मौका 

पाकर निकल जाना । ) पूमनेसे मार्गोका ज्ञान हो जाता है । नक्षत्रोंसे 
दिशाओंका पता चल जाता है । बुद्धिमानीके साथ पाँचों इन्द्रियोंको अपने 
वशमें रखनेसे किसी प्रकारकी पीड़ा नहीं होती । काम-क्रोधादि शत्रु 
उसकी हानि नहीं कर सकते ।॥! 

बिदुर्के उपदेश सुनकर युधिष्ठिरने कहा--'मेंने आपका 
उपदेश समझ लिया | ऐसा ही होगा ।” विदुर वहाँसे अपने घर 
छौट आये और पाण्डव वारणावत गये । वहाँ प्रजाने उनका खागत 
किया । पुरोचनने उन्हें लाक्षागृहमें रखनेकी व्यवस्था कर दी। 
वह बड़े प्रेमसे इन छोगोंकी सेवा करके विश्वासपात्र बननेका 
दुष्प्रयतन करने लगा | 

विदुरका एक मित्र-बड़ा ही चतुर, विश्वासपात्र और घुरंग खोदनेमें 
निपुण था । बिंदुरने उसे एकान्तमें बुलाकर सब बातें समझा दीं और 
कहा--०तुम जाकर पाण्डबोंकी भछाई करो ।? उसे पाण्डवोंका विश्वास 
पानेके लिये कुछ गुप्त बातें भी बता दीं | वह युघिष्ठिरके पास गया 
और उसने विदुरके बताये हुए सल्लेतोंसे युविष्ठटिरका विश्वास प्राप्त कर 
लिया । उसने युधिष्ठिससे कहा--मैं खुदाईका काम करनेवाल्ा कारीगर 
हैँ । आगामी कृष्णपक्षकी चतुदंशीकी रातको पुरोचन इस घरमें आग 
ट्गानेवाला है | दुर्योवनने कुन्तीके साथ आपलोगोंकी जला डालनेका 
निश्चय कर लिया है। मुझे घुरंग खोदनेकी आज्ञा दीजिये |? युधिष्ठिरने 
कहा---“बिदुर मेरे हितचिन्तक हैं, तुम भी मेरे लिये विदुर-जैसे ही 
हो | जेसे वे हमारा हित करते हैं, वैसे ही तुम भी हमारा हित करो | 
दुर्योधनके पास इस समय सम्पत्ति है, उसके सहायक भी बहुत-से हैं । 
यदि उसको पता चल जायगा तो हमारा बहुत-अनिष्ट हो सकता है। 

विदुरकी बात सच उतरी । अब तुम हमछोगोंकों इस आपत्तिसे बचाओ । 
छुरंग खोदी गयी और आग डगनेके समम पाण्डब उसके रास्तेसे निकल ! 
गये। किसीको इसकी खबर नहीं लगी | विदुरकी कृपासे पाण्डब इस 
महानू विपत्तिसे बच गये | 

बहुत दिनोंके बाद जब माद्म हुआ कि पाण्डब जीवित हैं 

और राजा द्वुपदकी पुत्री द्रौपदीसे उनका विवाह भी हो गया है 
तब दुर्योधन, कर्ण आदिको बड़ा कष्ट हुआ । वे पुनः पाण्डवोंके 

नाशका उपाय सोचने छगे | विदुरकों बड़ी प्रसन्नता हुई और 
उन्होंने जाकर ध्रृतराष्ट्ले कहा---“बड़ा अच्छा हुआ, बड़ा अच्छा 

हुआ |! विदुरने उन्हें समझाया कि “अब द्रुपदसे हमारी मित्रता 

हो जायगी, वे हमारे सम्बन्धी हो गये, अब पाण्डबोंको आदरपूर्वक बुठा 

लेना चाहिये |? विदुरके चले जानेपर दुर्योधनने ध्ृतराष्ट्रसे कहय-- 

“उन्हें बुढाना ठीक नहीं हे, हमलोग बहुत दिनोंसे उन्हें नष्ट करनेका 

पड़्यन्त्र कर रहे हैं, परन्तु सफल नहीं हुए | इस बार ऐसा उपाय 

करना चाहिये कि हमारा राज्य निष्कण्टक हो जाय |? कर्णने कहा- 

'मुझे धोखा देनेक़ी नीति पसंद नहीं है | इस तरह उनका कोई 

अनिष्ट कर भी नहीं सकता | उनपर चढ़ाई कर दी जाय । द्रपद 

उनके सहायक हैं तो क्या हुआ ? वे सब मिलकर हमारा मुक्ाबिछा 

नहीं कर सकते | मैं अकेले ही सबको जीत दूँगा |! दुर्योधनने भी 

_कहा-हाँ, यही ठीक है ।! कर्णने कहा-“पराक्रम करना ही क्षत्रियोंक 
धम है । साम, दान या भेदके द्वारा पाण्डब नहीं जीते जा सकते | 

उन्हें प्रकटरूपसे ही जीता जा सकता है । परन्तु एक बांतका ध्यान 

रहे | यह काम बहुत ही शीघ्र और एकाएक कर डालना चाहिये । 

नहीं तो यदि श्रीकृष्णको पता चल जायगा और वे यादवोंकी सेना लेकर 
आ पमकेंगे तब उन्हें जीतना कठिन हो जायगा । श्रीकृष्णके नीति- 
कौशलके सामने हमलोगोंका टिकना आसान नहीं है । 

धृतराष्ट्रने कहा-'कर्ण ! तुम्हारी बात वीरोंके योग्य है । 
तुम्हारी इस स्पष्ट नीतिकी मैं प्रशंसा करता हूँ । किन्तु मेरी यह 
इच्छा है कि तुम और दुर्योधन दोनों ही भीष्मपितामह, द्रोणाचाये 
और विदुस्से सलाह करके तब कुछ निश्चय करो | बिना उनकी 
सम्मतिके कोई काम करना मुझे पसंद नहीं ।? भीष्म, द्रोण और 
विदुर बुछाये गये । इस विषयमें जब उन लोगोंकी सम्मति पूछी 
गयी तब भीष्म और द्रोणने एकखरसे पाण्डवोंके द्रोहका विरोध 
किया । उन्होंने कहा-'हमारे लिये कौरव और पाण्डव दोनों 
ही समान हैं। हम दोनोंको एक-सा ही प्यार करते हैँ । ऐसी 
दशामें पाण्डबोंसे वैर या युद्ध करनेका अनुमोदन हम नहीं कर 
सकते ।! उन छोगोंने दुर्योधनको भी बहुत समझाया, द्रोणाचाय 
और कर्णमें तो कुछ कड़ी-कड़ी बातें भी हो गयीं । 

अन्तमें बिदुरने कहा-“खजनोंका कतंव्य है कि वे बेखटके छ्वितकी 
बात कह दे । आप छुनना नहीं चाहते; इसीसे छोग कहना चाहकर 
भी नहीं कहते । भीष्म और द्रोण दोनों ही आपके सच्चे हितैषी हैं 
और जो कुछ वे कह रहे हैं, आपके हितके लिये कह रहे हैं | आप 
सच समझिये, पाण्डबोंको परास्त करनेकी शक्ति किसीमें नहीं है । 
उनके पक्षमें धर्म है, वे सत्यकी ओर हैं, संसारमें बड़े-से-बड़े देवता 
भी उनका बाल बाँका नहीं कर सकता, क्‍या आप नहीं जानते कि 
उनके पक्षमें हैं--श्रीकृष्ण, बलराम और सात्यकि ! अनेकों राजा 

और राजकुमार भी उनके प्रेमी हैं | इस राज्यमें उनका हिस्सा है, यह 
ब्रात सब जानते हैं | जबसे प्रजाकों माछम हुआ है कि पाण्डब जीवित 
हैं, तबसे उन्हें देखनेके लिये सब छोग व्याकुल हो उठे हैं | उन्हें 
छाहके घरमें जछानेकी चेश की गयी, यह बात भी अब छिपी नहीं 
है | उनका सम्मान करके आप अपनी कलझ्टू-काल्मा धो डालिये | 
पाण्डवेसे मेढ करनेमें आपका छाम-ही-छाम है | दरपद आपके पक्षमें 
हो जायगे, श्रीकृष्ण आपके सहायक हो जायँगे और सारे यदुवंशी 
आपको आज्ञाका पालन करेंगे | श्रीकृष्ण साधारण पुरुष नहीं, साक्षात्‌ 
भगवान्‌ हैं | वे जिस पक्षमें रहें गे, उसीकी जीत होगी | उनसे मेल करके 
आप सारे संसारमें अपने राज्यका विस्तार कर सकते हैं | राजन! मैं 
आपसे स्पष्ट निवेदन करता हूँ कि दुर्योधन, कर्ण और शाकुनि आदि सब 
कच्ची बुद्धिके बच्चे हैं | आप इनकी बातोंमें मत आइये | यदि इनकी 
बुद्धिके अनुसार काम किया गया तो निश्चय समझिये कि आपके सब 
पुत्रोंका, क्षत्रियोंका और प्रजाका नाश हो जायगा |! 

श्वतराष्ट्रने बड़ी प्रसन्‍नतासे कह्ा--'हाँ, हाँ, यही तो में 
भी कहता हूँ । भीष्मपितापह, द्रोणाचार्य--ये बड़े ही ऐश्र्यशाली 
और ज्ञानी हैं | ये हमारे हितकी बात कहते हैं । तुम्हारी 
सम्मति भी हमारा कल्याण करनेवाली है | तुम्हारा कहना सच है । 
जैसे मेरे पुत्र दुर्योधन आदि हैं, वैसे ही पाण्डव भी हैं | राज्यका 
जितना अधिकार इन्हें है, उतना ही उन्हें भी है | विदुर | तुम जाओ 
विशेष सत्कारके साथ कुन्ती और नववधधू द्रौपदीके साथ पाण्डवों को 
यहाँ ले आओ | पाण्डब कुशल्से हैं, उनका विवाह हो गया, यह 
बड़ी प्रसन्ताकी बात है । द्रौपदीके लिये अनेकों प्रकारके रत्न और 

ब्नामूषण ले जाओ ।! बिदुरने उपहारकी सामग्री लेकर रथपर 
सवार होकर पश्चालदेशकी यात्रा की । 

पंजाबमें जाकर वे पहले राजा द्रुपदसे मिले | उनके यहाँ 
खागत-सत्कार होनेके बाद वे श्रीकृष्णके पास गये और उनके 
दर्शनसे बहुत ही आनन्दित हुए | विदुर बहुत दिनोंसे श्रीकृष्णका 
दर्शन चाहते थे; परन्तु अबतक उन्हें अवसर नहीं मिला था । 
रास्तेमें आते समय भी वे सोच रहे थे कि शायद वहाँ श्रीकृष्णके 
दर्शन हो जायेँ । अपनी बहुत दिनोंकी अमिलाषा पूर्ण होते देखकर 
वे सहसा उनके चरणोंपर गिर पड़े । श्रीकृष्णने उन्हें उठाकर 
हृदयसे छगा लिया । युविष्ठटिर भी अपने भाइयोंके साथ उनसे मिले 
और कुन्तीसे भी यथायोग्य हुआ । 

सभामें उपच्थित होनेपर विदुरने श्रीकृष्ण और पाण्डवोंके 
सामने ही महाराज द्रुपदसे कहा--'राजनू : राजा छतराष्ट्) 
बुद्ध भीष्मपितामह, द्रोणाचार्य और सब कौरवोंने आपको यथोचित 
अभिवादन कहकर कुशल-मंगल पूछा है। आपके यहाँ सम्बन्ध 
होनेसे सभीको बड़ी प्रसन्ता हुई है । अब वहाँके छोग पाण्डबोंको 
देखनेके लिये बहुत ही उत्कण्ठित हो रहे हैं | मेरा अनुमान है कि 
पाण्डबलोग भी अपना देश देखनेके लिये बहुत ही उत्कण्ठित होंगे; 
क्योंकि इन्हें अपना देश छोड़े बहुत दिन हो गये । कुरुकुछकी श्रियाँ 
भी द्रौपदीको देखनेके लिये बहुत ही उत्सुक हो रही हैं । इसलिये 
देरन करके पत्नीसहित पाण्डबरोंकी विदा कर दीजियें। आपकी 
अनुमति मिलते ही मैं वहाँ समाचार भेज दूंगा कि पाण्डब आ रहे हैं ।! 
द्रुपदने कहा--“विदुरजी ! आपका कहना ठीक है | इस सम्बन्धसे 

मुझे भी बड़ी प्रसन्नता हुई है | पाण्डबोंका अपने राज्यमें जाना उचित 
और आवश्यक है तथापि मैं जानेके लिये कैसे कह सकता हुँ? ये जितने 
दिनोंतक मेरे यहाँ रहें, अच्छा ही है । कुन्ती, पाण्डब, श्रीकृष्ण और 
बलरामकी सम्मत्ति हो तो मैं जानेमें आपत्ति न करूँगा | युधिष्ठिरने 
कहा---महाराज ! हम सब आपके अधीन हैं । आप हृदयसे जो आज्ञा 
देंगे, हम उसीका पालन करेंगे |? श्रीक्ृष्णने कहा---अ५मेरे विचारसे तो 
पाण्डबोंको वहाँ जाना ही चाहिये । फिर भी महाराज द्रपदकी जैसी 
आज्ञा हो, वैसा ही करना ठीक है | द्वपदने कह्ा---“परम शक्ति 
शाढी यदुवीर पुरुषोत्तम श्रीकृष्ण जो कहते हैं, वही ठीक है । वासुदेव 
श्रीकृष्णकी पाण्डब्रोंपर जितनी कृपा है, वे पाण्डबोंकी जितनी मंगल- 
कामना करते हैं उतनी मैं भी नहीं करता | स्वयं युधिष्ठिर भी नहीं 
करते |? अन्तमें विदाईका ही निश्चय रहा |! 


श्रीकृष्ण, कुन्ती, पाण्डब और द्रौपदीको साथ लेकर विदुर 
वारणावत नंगरके लिये चल पड़े | बिकर्ण, चित्रसेन, द्रोणाचार्य 
आदिने आकर उनका स्वागत क्रिया और ध्वतराष्ट्रकी आज्ञासे वे 
लोग अपने महलोंमें रहने छगे । कुछ दिनोंके बाद ध्वतराष्ट्रने 
उन्हें खाण्डवप्रस्थमें राजवानी बनाकर रहनेकी आज्ञा दे दी और 
आधा राज्य भी दे दिया | पाण्डबोंने अपने बाहुबल्से अपने 
राज्यका विस्तार कर लिया और वे वहाँ छुखपूर्वक रहने छो । 
बिंदुर श्वृतराष्ट्रके पास ही अपनी कुटीमें रहकर अपनी धम्मपत्नीके 
साथ प्रेमप्रूबंक भगवान्‌का भजन करने छगे | 

धर्ममें कपटके लिये तनिक भी स्थान नहीं है | बाहर-भीतरकी 
स्पष्टता ही धर्मका प्रधान लक्षण है । जो भीतरसे दूसरे प्रकारका है, 
बाहरसे दूसरे प्रकारका है, हम उसे धर्मात्मा नहीं कह सकते । 
सब प्राणियोंका समान छुहृदू धम अपने अंदर किसी प्रकारका 
कपट मरा कैसे रख सकता है ? विदुर धमेराज युधिष्ठिरके लिये 
जैसे कुछ हैं, वैसे ही कौरबोंके लिये भी हैं । वे पाण्डबोसे जितना 
प्रेम करते हैं उतना ही कौरबोंके साथ भी स्पष्ट ही रखते हैं । वे 
हितकी बात निःसझ्लोच कह देते हैं | इस बातकी परवा नहीं करते 
कि उसे कोई मानेगा या नहीं | उनको स्पष्ट कहनेमें कहीं कोई भय 
नहीं है, भय तो अधममें ही है, धरममें नहीं | विदुरके जीवनमें हम 
इस बातकी प्रूर्णता पाते हैं कि वे जैसे कुछ हैं, स्पष्ट हैं, उन्हें 
दुर्गोवत भी जानता है, युधिष्ठिर भी जानते हैं और कोई भी उनसे 
अपना सम्बन्ध तोड़ नहीं सकता । 

पाण्डवोंकी समृद्धि ओर उनके राजसूय-यज्ञकी सफलता देखकर 
दुर्याधनके हृदयमें ईर्ष्युकी आग धघकने लगी | बिदुरकी अनुपश्थितिमें 


२३ | ..._ महात्मा विदुर 


उसने श्वृतराष्ट्रको उल्टा-लीधा समझाकर और दबाव डालकर उनसे 
जूआ खेलनेकी आज्ञा प्राप्त कर ली | परन्तु धृतराष्ट्र इस बातको 
विदुरसे छिपा नहीं सके | उनके जीवनमें इसके पूत्ष ऐसा कोई 
अवसर नहीं आया था, जब उन्होंने विदुरकी सछाहके बिना किसीको 
कोई आज्ञा दे दी हो | आज जूएकी आज्ञा देकर वे पछताने 
लगे ओर तुरंत दूतकों भेजकर बिदुरको बुल्वाया | विदुरने आकर 
ब्ृतराष्ट्रसे स्पष्ट कह दिया कि मैं कदापि जूएका अनुमोदन नहीं 
कर सकता । आपने यह काम बड़ा ही अनुचित किया है । इससे 
पारस्परिक विरोध बढ़ जायगा और वंशका सत्यानाश हो जायगा | 
ब्वतराष्ट्रने विदुरक्ी बातसे प्रभावित होकर दुर्योधनको बुछ्वाया और 
जूआ न खेलनेके लिये कहा | परन्तु उसने धरृतराष्ट्रकी एक न 
मानी, जूआ हुआ और पाण्डब हारने लगे । 

जूएके बीचमें ही विदुरने घृतराष्ट्रको बहुत समझाया, अनेकों 
आख्यायिकाएँ छुनायीं ओर कहा कि “जैसे मरनेवालेको दवा नहीं 
रुचती, वेसे ही आपको भी नीतिकी बात पसंद नहीं आती । 
दुर्योधन लोभके कारण अधम और अन्याय कर रहा है । वह जूएके 
नशेमें मतवाल्य हो गया है । आप अज्जुनको आज्ञा दीजिये, वह इस 
दुष्टका दमन कर दे । यह सारे कौरब-कुलका संहार करना चाहता 
है | यह जूआ सब प्रकारके झगड़ोंकी जड़ है | अभी जो दुर्योधन 
युधिष्ठटिककोी हराकर प्रसन्न हो रह्या है, यह कुछ ही क्षणोंके बाद 
रोयेगा | मैं आपको पुनः चेताये देता हूँ कि अगर आपने जूएको 
नहीं रोका तो आपका सबेनाश हो जायगा। 

दुर्योधन विदुरकी सब बात छुन रहा था। उसने विदुरसे 

बुराई करते हो, मेरी ही निन्‍दा करते हो। तुम अपने खामीके साथ 
द्रोह करते हो, तुम्हें इसका पाप छगेगा । मेरे आश्रित होकर भी 
तुम शत्रुओंका काम बना रहे हो, यह तुम्हारी निलज्जता है । अपनेसे 
मित्रता रखनेवालोंका विरोध करना मूर्खोंका काम है । शत्रु-पक्षसे 
मिले हुए आदमीको अपने यहाँ नहीं रखना चाहिये । इसलिये 
तुम्हारी जहाँ इच्छा हो चले जाओ |? बिदुरने कहा---(दुर्योधन ! 
तुम अभी बच्चे हो । सुननेमें कठोर किन्तु परिणाममें छुख देनेवाली 
बातसे तुम्हें नाराज नहीं होना चाहिये | देखो, मूढ़ता मत करो । 
अपना हित-अनहित समझो | ठकुरसुहाती करनेवाले बहुत-से 
मिल जाय॑गे | परन्तु संसारमें सच्चे हितैषी बहुत ही कम मिलते हैं | 
क्रोध बड़ा भारी शत्रु है । छोम घघधकती हुई आग है। मैं 
चाहता हूँ कि कौरबोंका यश बढ़े, वे शान्तिसे---सुखसे धमके 
मागपर चलें | में हाथ जोड़कर तुमसे प्राथेना करता हूँ, भगवान्‌ 
तुम्हारा कल्याण करें | तुम पाण्डवोंके साथ यह अन्याय मंत 
करो, नहीं तो तुम्हारा नाश अब दूर नहीं है | दुर्योधनने विदुरकी 
बात नहीं मानी, जूआ चलता रहा | युधिष्ठिर चारों माइयोंसहित 
अपनेको हार गये । द्रौपदीको भी दाँवपर लगाकर हार गये । 
दुर्योधनकी हिम्मत बढ़ गयी थी । उसने विदुरसे कहा-- 
(तुम जाकर द्रौपदीको सभामें ले आओ | वह अमभागिनी है, 
आकर मेरे घरमें दासीकी तरह रहे, झाड़ू लगावे |? जब दुर्योधनने 
विदुरकोी भला-बुरा कहा था; तब तो विदुरपर उसका कुछ असर 
नहीं पड़ा था । परन्तु द्रौपदीके बारेमें ऐसी बात घुनकर उन्होंने 

वह्द बात कह डाली जो द्रोपदीके बार-बार रोने-गिड़गिड़ानेपर भी 
भीष्म और द्रोणके मुँहसे नहीं निकली । उन्होंने दुर्योधनसे कहा--- 
'मूढ़ दुर्योधन ! तू किसके बारेमें ये बातें कह रहा है | किसी भी 
ल्रीका अपमान करना भनुष्यताके विरुद्ध है | फिर, द्रौपदी तो 
यज्ञवेदीसे निकली हुई साक्षात्‌ देवी है । तू साँपोंसे छेड़खानी कर 
रहा है | अब तू शीघ्र ही यम्पुर जायगा । देख, द्रौयदी कभी तेरी 
दासी नहीं हो सकती | युधिष्ठिककों द्रौपदीके हारनेका कोई हक ही 
नहीं था । अपनेको हार जानेके बाद द्रौपदीपर उनका क्‍या 
खत्व था कि उन्होंने उसको दाँवपर छगाया। अपने मुँहसे कभी 
किसीके लिये दुबंचन नहीं निकालना चाहिये । द्रौपदीके प्रति 
दुबंचनका प्रयोग करके तूने अपने पुण्य नष्ट कर दिये हैं, 
अब भी सम्हल जा, नहीं तो अनर्थ हो जायगा ।! दुर्योधनने 
विदुरकी बात नहीं मानी | द्रौपदी छायी गयी और उसके बाद जो 
कुछ हुआ, वह प्रसिद्ध ही है, विदुरने भरसक उस दुर्घटनाको 
रोकनेकी चेश की, परन्तु वह होनेवाली थी होकर ही रही ! 

जब पाँचों पाण्डब कुन्ती और द्रौपदीके साथ बारह वर्षके 
बनवास ओर एक वर्षके अज्ञातवासके लिये जाने लगे तब उन्होंने 
सभामें जाकर सबको प्रणाम किया और सबसे अनुमति छी | उस 
समय उनके कल्याणकी कामना तो सबने की; परन्तु यह बात केबल 
बिंदुरके ही मनमें आयी कि कुन्ती बूढ़ी हो गयी हैं, इन्हें बनमें नहीं 
जाना चाहिये | उन्होंने पाण्डब्रोंसे कद्दा--“कुन्ती सर्वथा पूजनीय 
हैं | इनकी अवस्था वनमें जानेयोग्य नहीं है | ये सदा छुखमें ही रही 
हैं| ये वनका दुःख नहीं सह सकेंगी । आर्या कुन्ती मेरे घरमें 

आदर-सत्कारके साथ रहें | तुमलोग मेरी यह बात मान छो। 
जाओ, भगवान्‌ सर्वत्र तुम्हारा मा करें |! युधिष्ठटिरने कहा- 
/निष्पाप आप हमारे गुरु हैं, आदरणीय चाचा हैं, हम सब आपके 
अनुगामी हैं, आपकी आज्ञा हमें खीकार है | माता कुन्ती यहाँ 
रहेंगी | अब आप हमलोगोंको कुछ उपदेश कीजिये ॥! 

बिुरने कहा-'तुमलेग सब तरहसे योग्य हो, तुम्दारे 
पुरोहित धौम्य ब्रह्मज्ञानी हैं और वे तुम्हारे साथ हैं | तुमलेग 
सन्‍्तोषी हो, इसलिये फ्रूट पड़नेकी सम्मावना नहीं | तुमलोगोंने 
मेरु सावर्णी, परशुराम, कृष्णद्रैधायन और भगवान्‌ शंकरसे ज्ञान 
तथा धर्मकी शिक्षा प्राप्त की है | असितने तुम्हें उपदेश किया दे 
और मगुने दीक्षा दी है | देवर्षि नारद सबंदा तुम्हारी देख-रेख 
किया करते हैं । तुमछोगोंमें सब सदूगुण निवास करते हैं। 
तुम्हें आत्मसम्पत्ति प्राप्त है । अधमके द्वारा ठगे जानेपर व्यथित 
होनेकी तो कोई बात ही नहीं है | जो वस्तु तुमसे ठग छी गयी 
है, वह तुम्हारे पास कई गुना होकर छोटेगी ! जाओ, तुम्हारा 
कल्याण हो |” माता कुन्ती विदुरजीके पास रह गयीं तथा द्रौपदी 
और पुरोहित धौम्यके साथ पाण्डबोंने बनको प्रस्थान किया । 

धृतराष्ट्रके पूछनेपर बिदुरने उन्हें बतछया कि “युधिष्ठिर अपनी 
आँखें बंद किये जा रहे हैं | इसका यह अर्थ है कि युधिष्ठिर 
दुर्योधवनादिपर बड़ा ही स्नेह रखते हैं | यदि इस समय वे आँख 
खोलकर देख ले तो तुम्हारे बेटे भस्म हो सकते हैं । इसीसे वे आँखें 
बंद किये जा रहे हैं । भीमसेन अपने विशाल बाहुओंकी ओर देखते 
जा रहे हैं | वे सोच रहे हैं कि बाहुबलमें मेरे समान कौन है : वे 


२७ ] महात्मा विदुर 


मन-ही-मन युद्धमें घोर कम करनेका संकल्प कर रहे हैं । अर्जुन 
पैरोंसे बाद उड़ाते हुए जा रहे हैं, इसका अभिप्राय यह है कि युद्धके 
समय वे शत्रुओंपर इसी प्रकार बाण-वर्षा करेंगे | नकुलने अपने 
ररीरपर मिट्टी पोत ली है कि मेरा शरीर बहुत छुन्दर है, कहीं 
मुझे देखकर खत्रियाँ मोहित न हो जाये | सहृदेवने अपने मुँहमें मिट्टी 
लगा ली है कि कोई उन्हें पहचान न सके | वे वन जानेसे कुछ 
लज्त-से हो रहे हैं | द्रौपदी दुःशासनके पकड़े हुए बालोंको 
खोलकर यह कहती जा रही हैं कि आजके चौदहवें वर्ष कौखब- 
कुलकी श्लियाँ भी यह्दी दुगेति भोगेंगी | धौम्य भयंक्रर याम्य-मन्त्रोंका 
उच्चारण करते हुए जा रहे हैं कि कौरबोंके पुरोहित भी उनके मारे 
जानेपर इसी ग्रकारका मन्त्रपाठ करेंगे |! 

विदुरने आगे कहा--'महाराज ! सारी प्रजा विश्लुब्ध हो 
उठी है | सब छोग कौरबोंको कोस रहे हैं, उनके अन्यायकी 
निन्दा कर रहे हैं और पाण्डबोंके साथ सहानुभूति प्रकट कर 
रहे हैं । महाराज ! आज प्रकृति बड़ी ही क्षुब्ध है । आजके 
अपशकुनोंको देखकर बड़ी आशंका हो रही है । संसारमें न जाने क्या 
द्वोनेवाला है !! विदुर इस प्रकार कह ही रहे थे कि ब्राह्मी कान्ति 
धारण किये हुए देवर्षिश्रेष्ठ नारद उसी समय समामें उतर आये और 
उन्होंने सबके सामने ऊँचे खरसे कहा--लोगो ! घुन लो | कान 
खोलकर सुन लो | आजके चौदहवें वर्ष दुर्योधनके अपराधसे और 
भीमसेन तथा अजुनके बल्से सम्पूर्ण कौरब-कुलका नाश हो जायगा ! 
इतना कहकर वे झटपट अन्तर्धान हो गये और सभी सभासद्‌ 
दुर्योधन, क॑ण और शकुनिके सहित सन्न रह गये | 

एक दिन धघृतराष्ट्रने विदुक्को बुछकर पूछा--'क्या करनेसे 
हमारा उपकार हो सकता है ? जो हो गया, सो हो गया । अब जो 
हमारा कर्तव्य है, उसे बताओ | प्रजा हमसे विरुद्ध हो रही है, 
उसका प्रेम किस प्रकार प्राप्त किया जाय ? बिदुरने कहा-- 
'भहाराज ! धर्म ही अर्थ, काम और मोक्ष तीनोंकी जड़ है । आपके 
पुत्रोंने बड़ा ही अन्याय किया है । उन्होंने धर्मात्मा युविष्ठिरकों छलसे 
जीता है, इस कुकर्मका आप प्रायश्वित्त कर डालिये, पाण्डवोंकी सम्पत्ति 
उन्हें फिर दे दीजिये | शकुनिका तिरस्कार कीजिये । पाण्डबोंको कोई 
जीत नहीं सकता । आप यदि कौरब और पाण्डव दोनों वंशोंका मंगल 
चाहते हैं तो दुर्योधनको बाध्य कीजिये कि वह पाण्डबोंके साथ निष्कपट 
मेल कर ले, नहीं तो उसे कैद कर छीजिये । दुर्योधनको कैद कर 
लेनेसे पाण्डब संतुष्ट हो जायँगे और वे फिर घमके अनुसार प्रथ्वीका 
. शासन करेंगे तथा शरणमें जानेपर दुर्योवनकों छोड़ भी देंगे । दुःशासन 
अपने पापके लिये पश्चात्ताप करे और भरी सभामें द्रौपदी तथा 
भीमसेनसे क्षमा माँगे | कर्ण अपने मनसे दुर्भावना निकाल दे और 
शकुनि यहाँसे निकाल दिया जाय । आप सान्त्वना देकर युधिष्ठिरका 
राज्याभिषेक कीजिये | बस, यही प्रजा-प्रेम प्राप्त करनेका उपाय है । 
इसीसे आपको शान्ति प्राप्त होगी और आपका मनोरथ सिद्ध होगा । 
विदुरकी स्पष्ट वाणी छुनकर ध्वृतराष्ट्र जछ उठे । उन्होंने कह्दा-- 
“बिदुर ! तुम पाण्डबोंका पक्षपात करते हो । तुम मेरा भछा करना 
नहीं चाहते । धर्मके अनुसार पाण्डब मेरे पुत्र हैं सही, किन्तु दुर्योधन 
तो मेरे शरीरपते पैदा हुआ है, भला मैं अपने सगे बेटेक्नो किस तरह 
कैद कर सकता हूँ ! दूसरोंके लिये शरीरत्यागका उपदेश करना 

समदर्शीका काम नहीं | तुम मुझे बुरी सलाह देकर स्पश्रूपसे मेरी 
हानि करना चाहते हो। अब तुम चाहे यहाँ रहो या मत रहो । मुझे 
तुम्हारी कोई आवश्यकता नहीं |? इतना कहकर धृतराष्ट्र रनिवासमें 
चले गये और बिदुरने यह सोचऋर कि अब यद्द घराना चौपट होनेबाला 
है, पाण्डबोंके पास जानेके लिये फुर्ताले घोड़ोंके रथपर सवार होकर 
यात्रा कर दी । 

पाण्डबोने खड़े होकर विदुरका खागत किया और उन्हें 
एक छुन्दर आसनपर बेठाकर यथोचित सम्मान किया । युधिष्ठिरके 
पूछनेपर विदुरने श्वृतराष्ट्रकर बात कही और यह्द भी बताया कि 
अब प्वतराष्ट्रकी मेरी आवश्यकता नहीं रही, इसलिये मैं यहाँ 
चला आया | उनका हृदय मोह-ममतासे कलुषित हो गया है | 
वे धमकी बात, हितकी बात छुननातक नहीं चाहते हैं । ऐसा 
माद्म होता है कि अब कौरवोंका नाश निकट है | युधिष्ठिर ! 
इस आपत्तिसे घबरानेकी कोई बात नहीं है । जो पुरुष शत्रुओंके 
दिये हुए क्लेशोंकों धीरताके साथ सह लेता है और क्षमाका 
सहारा लेकर अपने अनुकूल समयकी बाट देखता रहता है, 
उसे आगे चलकर अवश्य छुख प्राप्त होता है। जो सम्पत्तिके 
समय, भोगके समय अकेले ही छुख नहीं भोगता, अपने 
सहायक्रोंकोी भी समानरूपसे हिस्सा देता है, उसे विपत्तिके समय 
भी, दुःखके समय भी अकेले ही उनका भार नहीं उठाना पड़ता । 
उसमें भाग लेनेवाले भी मिल जाते हैं | सहायक पानेका यही 
सबसे अच्छा उपाय है । सहायक मिड जानेपर सब कुछ मिला 
हुआ ही समझना चाहिये | अपनेको सबसे छोटा और नम्र 

बनाकर रखनेमें ही कल्याण है । राजाओंकी इसीसे अभिवृद्धि 
होती है |! इसी प्रकार विदुर पाण्डबॉंको उपदेश करते रहे । 


ऐसा देखा गया कि खार्थी पुरुष भी निःखाथ व्यक्तिपर ही 
अधिक विश्वास करता है | शराबीको यदि अपनी स्री किसीके 
पास रखनी होती है तो वह शराबीका नहीं, शराब न पीनेवालेका 
ही विश्वास करता है | बेइमान भी अपनी धरोहर ईमानदारके 
पास ही रखता है । धृतराष्ट्र भी विदुरपर ही सबसे अधिक 
विश्वास रखते थे। इसका कारण था, उनके लड़के उन्हें धोखा 
दे सकते थे। परन्तु विदुरसे घोखेकी कभी सम्मावना नहीं थी । 
विदुक्के चले जानेपर वे पछताने छगे । उन्होंने सोचा कि 
विदुरकी सहायतासे पाण्डबॉंकी बड़ी उन्नति होगी | मेरे छड़कोंका 
बड़ा अनिष्ट होगा । सन्धि और विग्रहकी नीतिका जानकार 
कोई भी हमारे पक्षमें नहीं रह जायगा । वे सभाके द्वारपर 
आते-आते अचेत हो गये | सज्लय आकर उन्हें सम्हालने लगे | 
थोड़ी देरमें ध्वतराष्ट्रको चेतना हुई । 

ध्ृतराष्ट्रने सज्ञयसे कहा-'सज्य ! विदुर मूर्तिमान्‌ धमे 
हैं | वे मेरे प्यारे भाई हैं। उनके बिना मेरा कलेजा छटपटा 
रहा है | मेरी छाती फटी जा रही है | करुणखरसे विदाप 
करते हुए धृतराष्ट्रने फिर कहा-विदुर कहाँ चले गये £ 
उनकी अनिष्ट-शझ्ढासे मैं बहुत ही व्याकुल हो रहा हूँ ! वे 
जीवित तो हैं न ? मैं बड़ा पापी हूँ। क्रोधके अवीन होकर मैंने 
अपने प्यारे भाईका त्याग कर दिया । उन्होंने सबंदा मेरा 

उपकार किया है, किन्तु मैं इतना नीच हूँ कि मैंने उन्हें बिना 
किसी अपरावके ही निकाछ दिया | सन्नय ! तुम शीघ्र जाकर 
विदुको लेआओ । नहीं तो मैं अपने प्राण दे दूँगा ।! “जो 
आज्ञा? कहकर सञयने उसी समय प्रस्थान कर दिया । 


सञझयने काम्यक वनमें जाकर विदुरसे प्ृतराष्ट्रकी 
अवस्थाका वर्णन किया और आग्रह किया कि आप शीघ्र 
चलकर उनके ग्राणोंकी रक्षा कीजिये । बिदुरके मनमें कोई 
दुर्भाव तो था ही नहीं। पाण्डवोंसे अनुमति लेकर शीघ्र ही वहाँसे 
चल पड़े । उनके आनेपर घ्रृतराष्ट्रने बड़ी प्रसन्‍नता प्रकट की और 
कहा---“विदुर ! तुम्हारा हृदय शुद्ध है, यह मेरा बड़ा सौभाग्य है 
कि तुम मेरे पास रहते हो । मैंने तुम्हारा अपराब किया है, तुम्हें 
बहुत-से कठु-वचन के हैं, उन्हें भूल जाओ और मुझे क्षमा 
करो ।! घृतराष्ट्रने विदुरको अपनी गोदीमें उठा लिया और सिर सूँघकर 
बड़ा प्रेम जताया । विदुरने कहा--'राजन्‌ ! आप कैस्ती बात कहते 
हैं | मेरे प्रति भी कया आपका कोई अपराध होता है ? आप 
मेरे परम गुरु हैं | आपके डिये ही मैं शीघ्र यहाँ आ गया हूँ । 
पाण्डव और कौरब दोनों ही मेरे लिये समान हैं तथापि पाण्डबोंकी 
अवस्था इस समय अच्छी नहीं है | इसलिये बार-बार मेरी दृष्टि 
उनपर पड़ जाती है और पड़नी ही चाहिये | यदि आप उनके साथ 
प्रेमका भाव रख सके तो कितना अच्छा हो ।! ध्रृतराष्ट्र प्रसन्‍न हो 
गये और विदुर हस्तिनापुरमें रहने छगे । 


७४८७ आया >धाााआशा 


(58...) 


धमेका व्यावहारिक रूप है सदृव्यवहार | सदृव्यवहार एक 
ही प्रकारका नहीं होता, वह भिन्न-भिन्न व्यक्तियोंके लिये भिन्‍न- 
भिन्न अवसरोंपर भिन्न-भिन्न देशोंमें मिन्न-मिन्न ग्रकारका होता 
है | उसका लक्ष्य होता है, मनुष्य जहाँ स्थित है, वहाँसे चलकर 
उन्नति करता हुआ अपने लक्ष्य अर्थात्‌ घमेके मूल खरूपपर 
पहुँच जाय । एक ही व्यक्तिको एक ही व्यक्तिके साथ मित्र-मित्र 
अवसरोंपर विभिन्न प्रकारके व्यवहार करने पड़ते हैं | उन सबमें 
धर्मकी रक्षा करना--उन सबसमें घर्मके साथ रहना बहुत ही कठिन 
हो जाता है । साधारण छोग तो उन व्यवहारोंमें किस प्रकार धर्म 
रहता है इस बातको समझते भी नदीं--जानते भी नहीं । इसलिये 
यह कहना पड़ता है कि धर्मका सच्चा खरूप वास्तवमें तो धम ही 
जानते हैं | और जब वही विंदुरके रूपमें अवतीणण हुए हैं तो 

उन्हींके द्वारा सब प्रकारकी नीतियोंका रहस्योद्धाटन होना ही 
चाहिये और हुआ ही है । बिदुरनीतिसे सभी परिचित हैं । 


पाण्डवोंका बारह वर्षेका वनवास और एक वर्षका अज्ञातवास 
समाप्त हो चुका था | वे विराट-नगरमें प्रकट हो चुके थे और 
दोनों ओरसे युद्धकी भीषण तैयारी हो रही थी । ध्वतराष्ट्रने सञ्लयको 
युधिष्ठिकके पास यह समझानेके लिये भेजा था कि युद्ध करना 
अधम है, वे किसी प्रकार युद्धसे विरत हो जायें | उस दिन 
सञ्ञय युधिष्ठिकके पाससे छोटकर श्रृतराष्ट्रके पास आया था और 
उसने युविष्ठिरकी निर्दोष बतछाते हुए यह कहा था कि अब युद्ध 
हुए ब्रिना नहीं रह सकता | यदि उन्हें कुछ दिया नहीं जायगा तो 
वे युद्ध करनेके लिये मजबूर हैं और इसमें उनका कोई दोष नहीं | 
उन्होंने आपके लिये और सब लोगोंके लिये जो सन्देश कहे 
उन्हें में कठ सभामें छुनाऊँगा; क्‍योंकि आज मैं थक गया ह। 
ध्तराष्ट्रको अनुमति लेकर सञ्लय चला गया | 

सञ्ञयके चले जानेपर ्वृतराष्ट्र बड़ी चिन्‍्तामें पड़ गये । उन्होंने 
द्वारपाछको भेजकर विदुरकों बुख्वाया | बिदुर तुरंत ध्वृतरा प्रके पास 
उपस्थित हुए और उन्होंने बड़ी नम्रतासे कहा--अमहाराज ! मैं 
आपकी क्या सेवा कर सकता हूँ ! मेरे योग्य सेवा बतलाइये |! 
ब्वतराष्ट्रने कहा--'बिदुर ! अभी सज्ञय मुझे बहुत कुछ कह-पुनकर 
घर गया है | सुबह सभामें युधिष्ठिरके सन्देश छुनायेगा | अभी 
मुझे माद्म नहीं कि युधिष्ठिरने क्या सन्देश भेजा है । उसी 
चिन्तासे मुझे नींद नहीं आती और मेरा शरीर जल रहा है । धर्म 

और अर्थका तुम्हारेजैसा जानकार और कोई नहीं है । तुम मेरे 
भलेकी बात कहो । मेरी इन्द्रियाँ विकल हो रही हैं । मुझे चिन्ता 
सता रही है । कोई ऐसा उपाय करो कि मेरा चित्त शान्त हो ।॥! 


बिंदुरने कहा--“महाराज ! साधारण पुरुषोंको नींद न आनेके 
बहुत-से कारण हैं । जिसके ऊपर बलवान्‌ पुरुष आक्रमण करने- 
बाला हो, जिसका सर्व्व छिन गया हो; जो कामी है, चोर है, 
उसे नींद नहीं आती । जो किसीकी सम्पत्ति हड़पना चाहता है, 
उसे भी नींद नहीं आती । इनमेंसे कोई दोष आपमें तो नहीं आ 
गया है ? महाराज ! यदि ये दोष आपमें न हों तो आप छुख- 
पूवक सो सकते हैं ।? घृतराष्ट्रने कह्या--विदुर ! तुम बड़े विद्वान, 
बुद्धिमान्‌ और सम्मानके पात्र हो । मैं तुम्हारी कल्याणकारी बातें 
छुनना चाहता हूँ । तुम मुझे नीतिकी बातें घुनाओ ।! 


विदुरने कहा---राजन्‌ ! आपने नीतिविरुद्ध आचरण किया 
है । युविष्ठिर सर्वथा राज्यके योग्य हैं । उन्हें आपने निकाल दिया 
है और आपमें राजा होनेके लक्षण बिल्कुल नहीं हैं; फिर भी 
आप राजा बन बैठे हैं । आप राज्यका शासन क्या कर सकते 
हैं ? दुर्योवन, शकु न 5" और दुश्शासनके भरोसे शासनका काये 
छोड़कर आप कैसे मलाईकी आशा कर सकते हैं ! आपमें और 
उनमें बुद्धिमानोंके लक्षण नहीं हैं. । जिसे आत्मज्ञान है, जो अपनी 
शक्तिके अनुसार काम करता है; जिसमें विषयोंसे विरक्ति है, 
सहनशील्ता है और जो श्रद्धांके साथ वमेका अनुष्ठान करता है, 
जो सर्वदा छोकोष्कारी काम करता है, लोकविरोधरी काम कमी 

नहीं करता, भगवान्‌ और परलोकपर जिम्तकी श्रद्धा है | जो क्रोध, 
हे, अमिमान, उद्ण्डता आदिके द्वारा दबा नहीं दिया जाता, 
काम ह्वो जानेके पहले जिसके विचारोंको और छोग जान नहीं 
सकते । बड़े-से-बढ़े विन्न जिसके निश्चयकों बदल नहीं सकते, 
जो व्यवहारमें सर्वदा धरमंका पाठन करता है । जो बहुत देरतक 
घुनता है ओर थोड़ी ही देरमें समझ्न जाता है । जो असम्मब॒की 
इच्छा नहीं करता, नष्ट हुएका शोक नहीं करता, आपत्तिमें मोहित नहीं 
होता | जो निश्चय करके ही पराक्रम प्रकट करता है, अपने समयकों 
व्यय नहीं बिताता | जो कठुभाषी हितैषीका अनादर नहीं करता, सम्मान 
पानेपर ऋूठकर कुप्पा नहीं हो जाता और अपमान होनेपर दुखी नहीं 
होता, सबका रहस्य जानता है, वह बुद्धिमान्‌ कहलाने योग्य है । 


“जिसका अध्ययन बुद्धिके अनुसार है और जिसकी बुद्धि 
विद्याविरुद्ध नहीं है | जो प्राचीन पुरुषोंद्वारा निश्चित मर्यादाका 
उल्लईन नहों करता, सर्वदा सनातन धर्मपर हृदयसे आरूढ़ रहता 
है, बह बुद्धिमान है |! विदुरने आगे कहा--'राजन्‌ ! यह तो 
मैंने पण्डितोंके छक्षण कहे, अब आप मूर्खोके लक्षण सुनें | जिसने 
झात्र और लोककी बातें नहीं सुनी हैं । जो अपने आपेका बड़ा 
घमण्ड रखता है | जो असमर्थ होनेपर मी मनोरथके पुलाब पकाता 
रहता है, जो पापसे धन कमाना चाहता है, जो मित्रसे दगा करता हैं, 
शत्रुओंसे मित्रता जोड़नेवाला है,अपने करने योग्य कामोंको नोकर-चाकरों- 
से कराता है, सत्रपर सन्देह करता है,काममें जल्दीबाजी करता है ओर 
जल्दीके काममें देर लगा देता है, उसे मूल कहना चाहिये |! 

राजन्‌ ! जो पितरोंका श्राद्ध नहीं करता, देवताओंकी पूजा 
नहीं करता, सजनोंको मित्र नहीं बनाता; बिना बुछाये ही किसीके. 
भी पास चला जाता है, बिना पूछे ही बहुत कुछ कह डाल्ता 
है । विश्वासके योग्यपर अविश्वास करता है, अपना दोष दूसरेपर 
लगाता है, जो परखियोंपर आँख उठाता है और कंजूसोंकी सेवा 
करता है, वह मूर्ल है । राजन ! मैं आपसे सत्य कहता हूँ । 
यही प्राचीन काछ्की मर्यादा है । जो सम्पत्तिशाली होकर अकेले 
ही बढ़िया माल खाता है, बढ़िया-बढ़िया कपड़े पहनता है और 
दूसरोंको नहीं देता, उससे बढ़कर निष्ठुर और नीच कोई नहीं 
हे । आप ख्िरबुद्धिसि कार्य और अकाये इन दोनोंका निश्चय कस्के 
मित्र, शत्र, उदासीन-इन तीनोंको साम, दाम, दण्ड, भेद-इन 
चारोंसे वशमें कीजिये । पाँचों इन्द्रियोंकी जीतकर सन्धि, मान, 
विग्रह आदि छहोंको जानकर वेश्या, जूआ, शराब, शिकार, 
कठोर वचन, दण्डकी कठोरता और अन्यायसे धनोपार्जन-इन सात 
बातोंकों छोड़ दीजिये | फिर आपके लिये छुख-ही-छुख है । विषः 
और शब्रसे केवठ एककी हत्या होती है, किन्तु कुबिचारसे 
बहुतोंका नाश हो जाता है । किसी कामके बारेमें अकेले नहीं 
सोचना चाहिये, अकेले ही राह नहीं चलना चाहिये और सोते हुए 
लोगोंको छोड़कर अकेले ही नहीं उठना चाहिये । 


(क्षमा मनुष्यका परम बछ है । क्षमा अशक्तोंके लिये गुणः 
है, समर्थोके लिये आभूषण द्वै । जिसके हाथमें ध्षमाका खड्ड है. 
दुर्जनन उसका कुछ नहीं बिगाड़ सकता । घास-फूससे खाली जगह- 

पर गिरकर आग आप-ही-आप बुझ जाती है। धर्म ही परम 
कल्याण है । क्षमा ही परम शान्ति है । ज्ञान ही परम तृप्ति है 
आऔर एक अहिंसा ही सम्पूर्ण खुखोंकों देनेवाली है | जो राजा होकर 
युद्धसे डरता है, ब्राह्मण होकर घर छोड़नेमें भयभीत होता है, उसे 
आमि निगल जाती है । बेकार गृहस्थ और रोजगारी भिलमंगे 
दोनों ही अपने धर्मसे च्युत हैं। समर्थकी क्षमा और द्रिद्रिकी 
दानशीलता यह दोनों मोक्षकी जननी है | जो धनी होकर दान न 
करे और जो गरीब होकर तपस्या न करे उसे गलेमें पत्थर बाँधकर 
नदीमें डूब जाना चाहिये | घनके दो अपबव्यय हैं--एक तो 
आपात्रको देना और दूसरे छुपात्रको न देना | योगी-संन्‍्यासी और 
युद्धमें सम्मुख मारा जानेवाला क्षत्रिय-ये दोनों ब्रह्मलोकमें जाते हे 


“उपाय तीन प्रकारके होते हैं--उत्तम, मध्यम और अधम । 
पुरुष और कर्म भी तीन ग्रकारके होते हैं--पराये धनका हरण करना, 
परल्लीका सेवन करना और सम्बन्धियोंका त्याग करना--ये तीनों 
लोम, काम और क्रोधसे होते हैं, अतएव तीनों ही निन्दनीय होते हें । 
वरदान मिलना, राज्य मिलना और पुत्र होना-ये तीनों एक-से हें, 
परंतु इन तीनोसे श्रेष्ठ है शत्रुकों आपत्तिसे बचा लेना | जो अपना 
भक्त हो, अपनी सेवा करता हो और मं तुम्हारा भक्त हूँ” इस 
प्रकार कहे, उसका त्याग कभी नहीं करना चाहिये | सम्पन्नके 
घरपर चार प्रकारके छोगोंको रहना चाहिये-अपनी बिरादरीका 
बूढ़ा, दुखी कुडीन, दरिद्र सखा और बिना पुत्रकी बहिन । चार बातें 
तुरन्त फल देनेवाली हैं-देवताओंका ध्यान मनोरथ पूर्ण कर देता 


महात्मा विद॒ुर । [ ३८ 


है । बुद्धिमानीके प्रतापसे गूढ़ बात भी माद्म हो जाती है | विद्वान्‌- 
के विनयकी छोग पूजा करते हैं और पापके त्यागसे अन्तःकरणमें 
शान्ति आ जाती है । अग्निहोत्र, मौन, अध्ययन और यज्ञ. यदि मानके 
लिये किये जाते हैं तो इनका फछ विपरीत होता- है | 

“बिता, माता, अग्नि, आत्मा और गुरु-इन पाँचोंकी सेवा 
प्रतिदिन करनी चाहिये । जो देवता, पितर; मनुष्य, मिक्ुक और 
अतिथि-इन पाँचोंकी नित्य पूजा करता है, वह पूजनीय होता है 
जहाँ -जहाँ तुम जाओगे, वहाँ-वहाँ पाँच प्रकारके लोग तुम्हारे साथ 
जायँंगे--मित्र, शत्रु, मध्यस्थ, सेब्य और सेवक । मनुष्योंकी याँच 
इन्द्रियाँ हैं, यदि एकमें भी कोई दोष है तो उसके रास्तेसे ज्ञान बह 
जाता है | छः दोषोंको अवश्य छोड़ देना चाहिये-अधिक निद्गा, 
तन्द्रित रहना, भय, क्रोध, आठुस्य और फिर कभी कर छंगा, यह 
भाव | इन छः गुणोंकों कभी नहीं छोड़ना चाहिये-सत्य, दान, 
सावधानी, प्रेम, क्षमा और घैय। जिसके वशमें काम, क्रोध, शोक, 
मोह, मद और मान-ये छहों रहते हैं, वह जितेन्द्रिय है । गौ, 
नौकरी, खेती, खी, विधा और शूद्रके साथ संगति-इन छहोंके | 
ऊपर बराबर दृष्टि न रक्‍खी जाय तो ये नष्ट हो जाते हैं । नीरोगता, 
ऋणहीनता, खदेशमें रहना, सत्संग, अनुकूल जीविका, भयरहित 
_ स्थानमें रहना--ये छः बातें संसारमें छुख मानी जाती हैं ॥ जो. 
दूसरेकी उन्नति नहीं देख सकते, सन्तोष नहीं करते, क्रोच करते 
हैं, किसीका विश्वास नहीं रखते और दूसरेके प्रारब्धपर जीते न 
तथा दूसरोंसे घृणा करते हैं, वे दुखी ही रहते हैं । 

...ख्री, जूआ, शिकार, मद्यपान, कठोर वाणी, भयंकर दण्ड और 
काम--इन सात दोषोंकी सर्वथा त्याग देना चाहिये। बराह्मणोंसे 
द्ेष, छड़ाई, उनका धन छीनना, उनको मारनेकी इच्छा, निन्‍्दा, 
उनकी प्रशंप्ताको अख्लीकार करना, उनको भूछ जाना और जब वे 
माँगने आवे तब उनमें अवगुण निकाठना--ये आठों भावी नाशके 
सूचक हैं | यह शरीर एक घर है, इसमें नौ द्वार हैं, तीन खम्मे 
हैं, पाँच साक्षी हैं और जीव निवास करता है | जो इनको पहचान 
लेता है, वह तक्तको जान लेता है । इस प्रकारके लोगोंको धर्मका 
ज्ञान नहीं होता--जो शराब पीते हैं, विषयोंके डिये व्याकुल रहते 
हैं, धातुओंके दोषसे पागल हुए रहते हैं, जो थके हुए हैं, क्रोधमें 
भरे हुए हैं, भूखे हैं, उताबले हैं, लोमी हैं, भीरु हैं जौर कामी हैं, 
इनकी संगति कभी नहीं करनी चाहिये | जो आपत्तिमें व्यधित नहीं 
होता, सावधानीके साथ उद्योग करता रहता है, समय आनेपर 
दुःख भी सह लेता है, उसके शत्रु नष्ट हो जाते हैं । जो बिना 
कामके बिदेशमें नहीं जाता, पापियोंसे मेल नहीं करता, परश्नियोंपर 
दृष्टि नहीं डालता, दम्म, चोरी, चुगलखोरी भौर शराबखोरी नहीं 
करता, वह्द सबंदा खुखी रहता है । जो बराबरीवालोंसे विवाह, मैत्री, 
व्यवहार और बातचीत करता है, गुणियोंकों भागे बेठाता है, वह 
नीतिसे च्युत नहीं होता | जो परिमित भोजन करता है और अपनेसे 
पहले आश्रितोंकी भोजन करा देता है, थोड़ा सोता है तथा काम 
बहुत करता है । माँगनेपर शत्रु ओंको भी देता है, उसकी द्वानि कोई 
नहीं कर सकता | जो अपने दुष्क्रमंपर किसीके न जाननेपर भी 

अपने आप ही लज्त होता है, उसके दुष्कर्म छूट जाते हैं, उसे 
शान्ति मिलती है और वह अत्यन्त तेजखी हो जाता है ।! 

बिदुरने आगे कहा--राजन्‌ ! पाण्डव आपके ही बालक हैं । 
आपने ही उनका पोलन-पोषण किया है। आपकी ही गोदमें खेलकर 
वे बढ़े हुए हैं । आपने ही उन्हें सिखाया-पढ़ाया है और वे आपकी 
आज्ञाका पालन भी करते हैं | उनका हक उन्हें दे द॑ । आपका 
हृदय शान्‍्त हो जायगा । तीनों छोकमें आपकी प्रशंसा होगी । सब 
आपका सम्मान करेंगे |? विदुरने घृतराष्ट्रको धमकी दृष्टिसे, 
शासनकी दष्टिसे और हर प्रकारसे समझाते हुए कहा--“आप 
पाण्डबोंके साथ न्याय कीजिये । अपने पुत्रोंका पक्षपात करना 
ठीक नहीं है | मैं आपको एक प्राचीन इतिहास छुनाता हूँ । आप 
देखेंगे कि न्याय करनेसे हर तरहसे कल्याण ही होता है ।! 

पुराने जमानेमें एक केशिनी नामकी कन्या थी । भक्तराज 
प्रह्मदके पुत्र विरोचनने उससे कहा कि---“तुम मुझे वरण कर लो |! 
उसने पूछा---“विरोचन ! ब्राह्मण श्रेष्ठ हैं अथवा दैत्य ? विरोचनने 
कहा-- 'ैत्य ही श्रेष्ठ हैं ।! केशिनीने कहा---'कल प्रातःकाल 
सुधन्वा आयँगे, उन्हें देखकर मैं निश्चय करूँगी ।! दूसरे दिन खुधन्वा 
आये, विरोचनने उन्हें बैठनेके लिये अपने आसनकी ओर इशारा 
किया । उन्होंने केवढ स्पशे कर लिया । बात-ही -बातमें दोन में विवाद 
छिड़ गया कि ब्राह्मण श्रेष्ठ हैं या दैत्य । प्राणोंकी बाजी लगी और 
निर्णायक चुने गये विरोचनके पिता प्रह्माद । जब दोनों प्रह्लादके 
पास पहुँचे और प्रह्मादने सुधन्वासे पूछा कि अनुचित न्याय करनेवाले- 
को क्‍या दण्ड मिलता है, तब खुधन्वाने कहा--'पौतवाली ख्रीको 

जो वेदना होती है, जुएमें हारे हुए और बोझसे पीड़ित पुरुषको 
जो पीड़ा होती है, निकलनेके लिये छटपटाते हुए कैदी और द्वारके 
बाहर पढ़े हुए भूखेको जो दुःख मिलता है, वही दुःख झूठे गवाह 
और अन्यायपरूर्ण निर्णय करनेत्रालछेको मिल्ता है, स्वार्थवश झूठ 
बोलनेवाले स्त्रयं तो नरकोंमें जाते ही हैं, उनकी पीढ़ियाँ भी नरक- 
गामिनी होती हैं । झूठ बोलनेवालोंका सबेनाश हो जाता है ।! 
सुधन्वाकी शाखसम्मत बात छुनकर प्रह्नादने कहा---“बिरोचन ! 
झुधन्वाके पिता अड्विरा मुझसे श्रेष्ठ हैं, सुधन्वाकी माता तुम्हारी मातासे 
श्रेष्ठ हैं और घुधन्वा तुमसे श्रेष्ठ हैं | इस विवादमें तुम छुधन्वासे हार 
गये । तुम्हारे प्राण सुधन्वाके हाथमें हैं | विरोचनसे यों कडकर 
प्रहादने खुधन्वासे कहा--“त्रह्मन्‌ ! में चाहता हूँ कि आप मेरे पुत्र- 
को प्राणदान कर ।? सुधन्वाने कहा -- “दत्यराज ! तुमने धर्मका पक्ष 
लेकर सत्य बात कही है, पुत्रका पक्ष लेकर झूठ नहीं कहा है, 
इससे प्रसन्न होकर में तुम्हें तुम्हारा पुत्र दान करता हूँ। मैंने 
विरोचनको छोड़ दिया | अब केशिनीके साथ विवाह भी यही करे ॥! 
व्िंदुरने कह्---'महाराज ! आप भी प्रह्लादकी भाँति ही 
उचित न्याय करें और भूमिके छाठ्चसे झूठ न बोलें | यदि आप 
पक्षयात करेंगे तो आपका सबनाश हो जायगा |! विदुरने और भी 
बहुत प्रकारसे समझाया | ध्रृतराष्ट्र बार-बार पूछते रहे और बिदुर 
उनको उत्तर देते रहे | ध्वृतराष्ट्रने अन्तमें कहा--“बिदुर ! तुम मुझे 
सबंदा यद्दी उपदेश दिया करते हो और ठीक ही देते हो । मैं भी तो 
यही कहता हूँ और करना भी यही चाहता हूँ । पाण्डवोंके बारेमें 
धर्मसंगत निश्चय भी करता हूँ, परन्तु दुर्गेबनके सामने आनेपर सभी 

बातें बदल जाती हैं | अब जो होनेवाठा है सो होकर रहेगा। 
मुझे अपने उद्योगसे कोई आशा नहीं है | यदि कुछ और उपदेश 
करना बाकी हो तो वह भी मुझे छुनाओ । तुम्हारी बाते बड़ी विचित्र 
हैं, उनसे मुझे तृप्ति नहीं होती ।! 

विदुरने कहा---'राजन्‌ ! इसके बाद ब्रह्मविद्याका विषय है । 
में शूद्र-योनिमें पेदा हुआ हूँ, इससे वह बातें मुझे नहीं कहनी 
चाहिये | महर्षि सनत्सुजात ही उस सिद्धान्तकों कह सकते हैं, 
इसलिये आप उन्‍्हींके मुखसे छुनिये |” घृतराष्ट्रने कह्ा--'क्या मेरे 
ऐसे भाग्य हैं कि मैं इसी शरीरसे उनके दशन कर सकूँ ” विदुरने 
सनत्युजातका ध्यान किया और वे उसी समय वहाँ उपस्थित हो 
गये । विदुरने उन्हें ऊँचे आसनपर बैठाकर उनकी विधिपू्ेक प्रूजा 
की और प्रा्थना की कि धृतराष्ट्रके मनमें एक ऐसी शंका है, जिसका 
समाधान करनेका मुझे अधिकार नहीं है । ये सम्पण दुःखोंसे, सम्पूर्ण 
इन्द्"ोंसे सबेदाके लिये छुटकारा पा जायें, ऐसा उपदेश कीजिये। 
घ्रतराष्ट्रने भी महर्षि सनत्सुजातसे विदुस्की बातोंका समर्थन 
करते हुए मृत्युका रहस्य पूछा । सनत्सुजातने विदुरकी प्राथनासे 
घृतराष्ट्रको सम्पूर्ण ब्रह्मज्ञनकका उपदेश किया और मृत्युका रहस्य 
बतलाया । उद्योगपबंका वह अंश बड़ा ही महत्त्वपूर्ण है । अध्यात्म- 
जिज्ञास्रुओंके लिये उसका स्वाध्याय बहुत ही उपयोगी है । बात करते- 
करते वह्व रात बीत गयी ओर प्रातःकाल होनेपर सब लोग नित्य 
कृत्यसे निवृत्त होकर सन्नयके द्वारा युधिष्ठटिरका सन्देश सुननेके लिये 
सभामें गये । 


00880, 

साधारण धम तो धरम है ही, एक परम धर्म भी है। वह परम 
धम क्‍या है । संतोंने एक स्वरसे यह बात कही दै कि भगवान्‌ 
श्रीकृष्णी आराधना, उनका प्रेम, उनकी सन्निधिका अनुभव: 
उनकी क्ृपापात्रता और उनसे एक हो जाना, यही परम घर्म है 
तथा वास्तवमें वमका यही सच्चा खरूप है। धमंके जितने भेद- 
विभेद और रूपान्तरोंका वर्णन आया है, किया गया द्वै और आगे 
किये जानेकी सम्मावना है, उन सबकी परिसमाधति अथवा प्रूणता 
इसी परम धममें है | यदि श्रीकृष्णके साथ सम्बन्ध न हो तो सारे. 
ही थम अधूरे रह जाते हैं और वे टिक्राऊ नहीं होते । और यदि 
सारे धर्मोका अनुष्ठान होनेपर भी उनके फलखरूप परम धमकी 
प्राप्ति नहीं हुई तो यही कहना होगा कि उनका अनुष्ठान ठीक-ठीक 
नहीं हुआ । विदुरके जीवनमें जहाँ साधारण और विशेष धर्मोकी 
पूर्णता थी, वहाँ इस परम घमकी भी प्रूणंता थी । वे श्रीकृष्णके परम 
कृपापात्र थे, परम भक्त थे और परम प्रेमी थे | 


है कक 


विंदुरने प्वतराष्ट्रकों, दुर्योधनकों बहुत समझाया; परन्तु 
उनकी कोई बात उन छोगोंने नहीं छुनी । अन्तमें पाण्डवोंका 
सन्धि-सन्देश लेकर अश्रीकृष्णफके आनेकी बात छुनी गयी । 
श्वतराष्ट्रने विदुरसे कह्ा-“श्रीकृष्ण आनेवाले हैं, उनके खागतकें 
लिये में बहुत-से रथ, घोड़े, हाथी, रत्न, सोनेके रथ आदि 
दूगा | सब लोग उनका स्व्रागता करेंगे और नगरकी सब 

प्रजा उनका सम्मान करेगी । उनके ठहरनेके लिये सबसे 
झुन्दर स्थान दिया जायगा और हमारे पास जो सर्वोत्तम सामग्री 
है वही उन्हें भेंट की जायगी |! विदुरने कहा-'महाराज ! आप 
बड़े बुद्धिमान्‌ हैं | आप सभी बातें जानते हैं | आपसे क्‍या 
कहूँ ? अब आप चाछाकी छोड़ दीजिये । सरल हो जाइये | 
आप श्रीकृष्णका सम्मान करना चाहते हैं, यह बड़ा घुन्दर 
है । इन सामग्रियोंकी तो बात क्‍या, श्रीकृष्ण समग्र प्रथ्वीके 
स्वामी हैं ओर वास्तवमें वही उसके पात्र हैं । परन्तु में शपथ- 
पूबेंक कहता हूँ कि आप धमकी दृश्स्सि अथवा प्रेमकी इश्सि 
यह सब उन्हें नहीं देना चाहते हैं | आप उनपर अपना 
मायाजाल फैडाना चाहते हैं | और उन्हें इन बाहरी सामग्रियोंसे 
ठगना चाहते हैं । आप पाण्डवोंको पाँच गाँव नहीं दे सकते 
और घनके बल्पर श्रीकृष्णमो अपने वशमें करना चाहते हैं । 
आप घन, कपट अथवा माया करके श्रीक्ृष्णको पाण्डबोंसे अलग 
'नहीं कर सकते | में श्रीकृष्णकी महिमा जानता हूँ । मैं उनका प्रेम 
जानता हूँ और वे धनञ्ञय अजुनसे कितना प्रेम करते हैं, यह भी 
जानता हूँ । वे जलके घड़े, पाद-प्रक्षाठन और कुशल-प्रशनके अतिरिक्त 
आपकी कोई बात स्वीकार नहीं करंगे । यदि आप श्रीकृष्णको प्रसन्न 
करना चाहते हैं तो वह काम कर दीजिये, जिसके लिये वे आते 
हैं | वे कौर और पाण्डबोंका कल्याण करना चाहते हैं, आप उनका 
यही आतिथ्य कीजिये | आप पिता हैं, पाण्डड और कौरब आपके 
पुत्र हैं । श्रीकृष्णकी प्रसन्नता और ग्रेमके लिये पाण्डबोंके साथ अपने 
पुत्रोंका-सा व्यवहार करे ।! 

दुर्योवनने श्रीकृष्णके खागतका विरोध किया और थृतराष्टर 
जेसा खागत चाहते थे, नहीं हो सका । 
श्रीकृष्ण आये, दुर्योधनके अतिरिक्त सबने उनकी अगवानी 
की । सबसे मिल-जुछ लेनेके बाद श्रीकृष्ण विदुरके घर गये । 
विदुरने माड्नलिक सामग्रियोंके साथ श्रीकृष्णणा खागत किया और 
जो कुछ सामग्री उनके घर उपस्थित थी उससे श्रीक्ृष्णकी पूजा 
की । उप्त समय विदुरको कितनी प्रसन्नता हुई थी, इसका वर्णन 
नहीं किया जा सकता । उन्होंने खयं श्रीकृष्णसे कहा है-- 
“कमलनयन ! तुम्हारे दशनसे मुझे जो प्रसन्नता प्राप्त हुई है, उस्तका' 
वर्णन तुमसे क्या कहूँ ? तुम तो सब प्राणियोंके अन्तर्यामी ही 
हो ।# तुमसे कुछ छिपा नहीं, तुम धर्म, अर्थ, काम और मोक्षके. 
आश्रय हो, संत तुम्हारी ही उपासना करते हैं |? श्रीक्ृष्णने विस्तार- 
के साथ पाण्डबोंका कुशछ-मड्जछ विदुरकों छुनाया और फिर कुन्तीके- 
पास गये । कुन्तीकों समझानेके बाद वे दुर्योधनके महलमें गये । 
वहाँ सामान्य खागत-सत्कार होनेके पश्चात्‌ दुर्योधनने भोजनके लिये 
श्रीकृष्णकी निमन्त्रित किया | 
श्रीकृष्णने स्पष्ट इब्दोंमें कह दिया कि "मैया ! कोई प्रेमसे 
खिलावे तो उसके यहाँ खाना चाहिये और नहीं तो जब कहीं' 
भोजन न मिलता हो, आपत्तिका समय हो तब किसीके यहाँ खाना 
चाहिये । न तुम्र प्रेमसे खिला रहे हो और न मैं आपत्तिमें हूँ, फिर 
तुम्हारे यहाँ में कैसे भोजन कर सकता हूँ ? पाण्डब धार्मिक हैं, 
#या मे प्रीतिः पुष्कराक्ष त्वदर्शनसमुद्ध वा। 
सा किमाख्यायते त॒भ्यमन्तरात्मासि देहिनाम ॥ 

धार्मिक पुरुष मेरी आत्मा ही हैं, जो उनसे द्वेष करता है, वह 
मुझसे ही द्वेष करता है । दुर्योधनसे श्रीकृष्णने साफ-साफ कह 
दिया कि तुमलोग दुष्ट हो, तुम्हारा अन्न में नहीं खा सकता । 
मेरे बिचारमें तो यहाँ केवल विदुरका ही अन्न पवित्र है । में उन्हींके 
यहाँ भोजन करूँगा ।!% इतना कहकर श्रीकृष्ण विदुर्के घर चले आये। 

भक्तमाल आदिमें ऐसी कथा आती है कि जब श्रीकृष्ण विदुर- 
जीके घर पहुँचे, उत्त समय विदुरजी घरपर नहीं थे | विदुरजीकी 
पत्नी वल्र उतारकर स्नान कर रही थीं | जब श्रीकृष्णकी आवाज उनके 
कानोंमें पड़ी, तब वे प्रेमविदहल हो गयीं और जिस अवश्थामें थीं 
उसी अवबस्थामें दौड़ आयीं । वे श्रीकृष्णको एक पीढ़ेपर बैठाकर उन्हें केला 
छील-छीलकर उनके छिलके खिलाने छगीं | ग्रेममें ऐसी बेसुध हो 
गयीं कि उन्हें यह ध्यान ही न रहा कि में श्रीकृष्णको केलेके छिलके 
खिला रही हूँ | श्रीकृष्ण भी उनका प्रेम देखऋर बेसुध-से हो रहे 
थे। उन्हें उस छिलकेमें बड़ा रस आ रहा था | जब बिदुरने कहीं 
बाहरसे आकर यह देखा और अपनी घर्मपत्नीको डॉँटकर भगवान्‌को 
केला खिलाना शुरू क्रिया और फिर उत्तम भोजन बनवाकर उन्हें 
'परसा तब भगवानूने स्पष्ट कह दिया कि “छिलकेमें जितना रस था, 
जो खाद था, वह इनमें नहीं है |! भगवान्‌ तो प्रेमके भूखे हैं, 
उनके सामने वस्तुका कोई महत्त्व नहीं है । इसी प्रकार कई स्थानों- 
पर बिदुरके शाककी, विदुरके कणकी भी बात आती है । 

महाभारतमें लिखा है कि श्रीकृष्ण जब विदुरके घर जाने लगे 


% सवमेतन्न भोक्तव्यमन्न॑  दुशभिसंहितम्‌ । 
क्षत्तेकस्प मोक्तव्यमिति में घीयते मतिः ॥ 

तब भीष्मपितामह, द्रोणाचार्य, क्पाचार्य आदि उनके पीछे आये 
और उन्हें अपने घर चलनेकी प्रार्थना करने छगे | परन्तु भगवानने 
यह कहकर कि मेरा सम्मान हो गया, उन लोगोंको वापस कर 
दिया । उन लछोगोंके चले जानेपर बिदुरने ग्रेम और उत्साहके साथ 
विविध सामग्रियोसे श्रीकृष्णका सत्कार किया | उन्होंने पवित्र और 
गुणयुक्त अनेकों प्रकारकी खाने-पीनेकी सामग्री श्रीकृष्णको निवेदित 
की । भगवान श्रीकृष्णने उन सामग्रियोंसे पहले वेदवेत्ता ब्राह्मणोंको 
भोजन कराया और उन्हें दक्षिणा दी। उनके भोजनके पश्चात्‌ 
देवताओंके साथ इन्द्रकी भाँति अपने अनुयायियोंसहित श्रीकृष्णने 
विदुरकी पवित्र और गुणयुक्त भोजन-सामग्री ग्रहण की । 

रातमें श्रीकृष्ण विदुरके ही घर रहे । बिदुरने श्रीकृष्णसे 
कहा---भगवन्‌ ! दुर्योधन बड़ा अभिमानी और अधर्मी है| उसकी 
व्यछच ओर झुठाई बहुत बढ़ गयी है । वह भीष्म, द्रोण, कृप, कर्ण, 
अश्रत्यामा, जयद्रथकी सेवामें लगा रहता है | उन्हें खूब घन 
देता है ओर सोचता है कि मैं इन्हींके भरोसे पाण्डबोंको जीत 
छूंगा | उसके मनमें यह बात बैठ गयी है कि अकेला कर्ण ही सारे 
संसारकी जीत सकता है। उसके मनमें सन्धि करनेक्री तनिक भी 
इच्छा नहीं है | उसने पाण्डबोंको कुछ न देनेका निश्चय कर लिया 
है | मुझे इस बातकी बड़ी चिन्ता है कि आपका आना व्यर्थ हुआ | 
उनसे कहना-न-कहना बराबर है । बहरोंके सामने गायन करनेके 
समान उन्हें उपदेश देना व्यर्थ है| वे सब बहुत-से पापी इकट्ठे 
रहेंगे, उनके बीचमें आपका जाना मुझे अच्छा नहीं लगता । उन्होंने 
बृद्धोंकी उपासना नहीं की है । बल और लक्ष्मीके घमण्डसे वे पागल 

हो गये हैं । भेरे विचारसे उनके बीचमें आपका अकेले जाना अच्छा 
नहीं है | यह में प्रेमेके वश होकर कह रहा हूँ यों तो में जानता 
हैँ कि आपके अ्रभड्डमात्रसे त्रिलोकीका संहार हो सकता है । मेरा 
पाण्डबोंपर जितना प्रेम है, उससे भी अधिक आपपर है । प्रेम, 
बहुमान और सौहादकी दइश्सि ही में यह कह रहा हूँ । ओर कया 
कहूँ आप तो अन्‍्तरात्मा ही हैं ।! 

भगवान्‌ श्रीकृष्णने कहा--:तुम्हारे-जैसे प्रेमी मित्रकों मुझसे 
जेसी बात कहनी चाहिये वैसी ही तुमने कही हैं । में दुर्योधनको 
जानता हूँ । परन्तु यह जो समस्त क्षत्रियोंका संहार होनेवाला है । 
उसमें अपनी ओरसे, सच्चे हृदयसे यही चेश्ा होनी चाहिये कि यह 
महासंहार किसी प्रकार रुक जाय | इस विपत्तिका सबसे बुरा 
परिणाम ऋरवोंकोी ही भोगना पड़ेगा | वे इस बातको जानकर भी 
अभिमानसे नहीं मानते | उन्हें समझानेके लिये में आया हूँ | नीति 
शाखका ऐसा सिद्धान्त है कि यदि अपना मित्र कोई अक्रारय करने 
जा रहा हो तो जहाँतक हो सके, उसकी चोटी पकड़कर भी 
अकायसे छोटाना चाहिये। में सच्चे हृदयसे कहता हूँ । विदुर ! 
मेरी हार्दिक अमिछाषा यही है कि कौरव और पाण्डव दोनोंका ही 
कल्याण हो | मैं समानरूपसे दोनोंका ही हित चाहता हूँ । दुर्योधनके 
हितकी बात कहते समय यदि वह मुझपर अविश्वास करेगा. 
मुझपर आशा करेगा तो किया करे | में अपना कतेब्य पूरा करनेके 
कारण प्रसन्‍न होऊंगा और उक्मण भी हो जाऊंगा | कोई भी मुझपर 
छाञ्छन नहीं छगा सकेगा कि कृष्णने सन्धिकी चेश नहीं की ॥ 
यदि वे मेरा अनिष्ट करना चाहेंगे तो तुम निश्चय समझो कि संसारकी 


हर 

कोई भी शक्ति मेरे सामने ठहर नहीं सकती ।” बात करते-करते ही 
वह रात बीत गयी |... 

नित्यक्षत्यके पश्चात्‌ दुर्योधन आदि सब भगवान्‌ श्रीकृष्णके 
पास विदुर्के घर आये । उन्होंने श्रीकृष्णसे आग्रह किया कि समामें 
चलिये । भगवान्‌ श्रीकृष्ण सभामें गये । वहाँ उन्होंने सन्धिका 
प्रस्ताव किया | परशुराम, नारद, भीष्मपितामह सबने उनका समर्थन, 
अनुमोदन किया । सबने अलग-अछग दुर्योधनकों समझाया भी, पर 
उसने किसीकी बात नहीं छुनी । उछ्टे श्रीकृष्णको कैद करनेका 
विचार किया । जत्र वह ध्ुतराष्ट्रके समझानेपर भी न माना तब 
बिंदुरने बड़े जोरसे दुर्योधनवो डाँठा । 

विंदुरने कहा-“दुर्योधन ! तुम श्रीकृष्णकी महिमा नहीं 
जानते । तुम्हारी ही भाँति वानरेन्द्र द्विविद भी श्रीकृष्णो पकड़ना 
चाहता था, वह तुमसे कम बली भी नहीं था, परन्तु उसके किये 
कुछ न हो सका । वह मारा गया । नरकाघुर अपनी सम्पूर्ण सेनाके 
. साथ श्रीक्ृष्णकों पकड़ नहीं सका, बल्कि श्रीकृष्णके हाथों मारा 
गया और उसे मारकर श्रीकृष्णने हजारों कन्याओंका उद्धार किया । 
निर्माचन नामके नगरमें श्रीकृष्णने छः हजार दैत्योंको कैद कर छिया । 
वे इन्हें नहीं पकड़ सके | बचपनमें ही इन्होंने प्ूतना, बकाधुर, 
अरिष्टाछुर, घेनुकाघुरको मार डाछा और गौओंकी रक्षाके लिये सात 
दिनोंतक गोवर्धन पर्वतकों अपनी डँगलीपर उठा रक्‍्खा । केशी, 
चाणूर, कं, जरासन्ध, दन्तवक्त्र, शिशुपाछ और बाण इनके 
सामने ठहर न सके । वरुण, अग्नि और इन्द्र इनसे पराजित हो गये | 
ये साक्षात्‌ भगवान्‌ विष्णु हैं । जब ये समुद्यमें रायन कर रहे थे 

म० बि० ४-- 

तब इन्होंने मधु और कैठम देव्यक्रों मारा था, दुशेको मारनेके छिये 
अवतार लेकर इन्होंने कई बार हयग्रीय आदिका वध किया है | 
ये कारण, करण और कायसे परे हैं | कर्ता और अकर्ता दोनों ही 
इनके रूप हैं | ये सत्यसड्डल्प हैं | ये जो बाहँगे वही होगा । 
दुर्योवन ! तुप्र श्रीकृष्णका अपमान करना चाहते हो ? जैसे फर्तिंगा 
आगमें कूदकर अपनी जान दे देता है बेसे ही तुम अपने 
सद्यहकारोंके साथ भस्म हो जाओगे ।! 

जब विदुरने इस प्रकार भगवान श्रीकृष्णकी महिमा गायी 
तब सब लोग थर्स गये | श्रीकृष्णने भी हतकर अपना विराट्रूप 
दिखा दिया | सब ऋषि, महर्षि वहाँसे चले गये और भगवान्‌ भी 
अपने रथपर सवार होकर पाण्डवोंके पास पहुँच गये । 

बिदुरने कुन्तीके पास जाकर बड़ी चिन्ता प्रकट की और 
कहा कि अब युद्ध हुए बिना नहीं रह सकता । इन अधर्मियोंने 
धर्मराज युघिष्ठिरको युद्धमें छगा ह्वी दिया । धमके साथ छड़कर 
ये अवर्मी कभी विजय नहीं पा सकेंगे | अब कुरुबंशियोंका - 
विनाश हो जायगा । इस चिन्तासे न तो मुझे रातमें नींद आती 
है और न दिनमें चेन मिलती है । भगवानूकी यही छीछा है, जो 
होगा अच्छा ही होगा । कुन्तीने युद्ध होनेका निश्चय जानकर 
कर्णको अपने पक्षमें छानेकी चेष्टा की; परन्तु पफ़छता नहीं मिली । 
अन्तमें युद्ध हुआ । युद्धमें विदुर स्बथीं तटठस्थ रहे, उन्होंने कभी 
किसीके पक्षसे कोई काम नहीं किया | 5 

श्रीकृष्णका प्रेम तो परमघर्म है ही, उस प्रेमकी प्राप्िके लिये 
किये जानेवाले सत्संग, मजन और तपस्या भी परमधर्म ही हैं। 
धममय जीवनमें अयवा धर्मके जीवनमें इनका प्रधान स्थान है । 
सत्संगमें भगवानके खरूप, गुण, छलीछा आदिका श्रवण होता है । 
भजनमें उनके खरूप, तत्त्व, महत्तत, प्रभाव, नाम, रूप और 
गुणोंका स्मरण होता है | तपस्यामें शारीरिक और मानसिक दोषोंका 
निराकरण होता है और इस प्रकारके धर्मानुष्ठानसे भगवत्प्रेमकी 
प्राति, भगवानकी प्राप्ति अथवा अपने खरूपका साक्षात्कार होता 
है | धम जब मनुष्यरूपमें अबतीर्ण होता है अर्थात्‌ जब धर्म 
मूर्तिमान्‌ होता है तब ये बातें अवश्य होती हैं । बिदुरके जीवमनमें 
इन सब बातोंकी पूर्णता देखी जाती है | 

श्रीमद्भागवतके अनुसार महाभारत युद्धके समय विदुर वहाँ उपस्थित 
नहीं थे । जब युद्ध होनेका निश्चय हो गया, सन्विक्री सब चर्चाएँ 
विफल हो गयीं और श्रीकृष्ण लोट गये तब विदुरने सोचा कि अब 
अपनी आँखोंसे कुरुकुडका संहार देखना उचित नहीं है | वे सबखका 
व्याग करके घरसे निकछ पड़े और अनेक तीर्थेमें भ्रमण करते रहे । 
उन्होंने क्रिसी आश्रमक्रा चिह्न धारण नहीं किया था । कमी किसी 
वेषमें रहते, तो कभी किसी वेषमें | नदियोंमें त्रिकाठ स्नान करते, 
निरन्तर भगवान्‌का स्मरण करते और भगवानको प्रसन्न करनेवाले 
ब्रत करते । इस प्रकार तीर्थोमें भ्रमण करते-करते उन्हें बहुत दिन 
बीत गये और वे प्रभासक्षेत्रमें पहुँचे । वहाँ उन्हें भारतीय युद्धका 
परिणाम माद्म हुआ । उन्होंने उसी ओर यात्रा कर दी । 

जब्र वे यमुनाके किनारे पहुँचे तब उन्हें वहाँ महाभागवत 
उद्धवके दर्शन हुए । उद्धवसे उन्होंने बहुत-से प्रइन किये और उद्धवने 
प्रेममूद्द होकर भगवान्‌ श्रीकृष्णकी लीला छुनायी | जन्मसे लेकर 
मथुरायात्रा, द्वारिका-गमन, भारतीय-युद्ध, युधिष्ठिरका राज्य और 
उनके अख्वमेषयज्ञतकका वृत्तान्त सुनाया । जब उद्धवने भगवानके 
खधामगमनकी बात कही तब्न बिंदुर व्याकुछ हो गये। उन्होंने 
सोचा; हमारे बीचमें श्रीकृष्ण आये, हमसे मिले, हमसे मित्रता की 
और हम उनकी सन्निधि, उनके आल्यप और उनकी कृपासे उतना 
लाभ नहीं उठा सके, जितना उठाना चाहिये था और वे चले भी 
गये, यह कितने दुःखकी बात है ! 


उद्धवने भगवानके ज्ञानोपदेशकी भी चर्चा की । विदुरने वह 

ज्ञान श्रवण करनेकी इच्छा प्रकट की । तब उद्भधवने कहा---“भगवान्‌- 
ने उपदेशके समय आपका स्मरण क्रिया था। उस समय मेत्रेय 
ऋषि भी वहाँ उपस्थित थे | भगवानने कहा--जिस गुद्यतम 
ज्ञानका उपदेश में तुम्हें कर रहा हूँ वह मैत्रेय विदुरको छुनायेंगे । 
इसलिये आप भगवानके उपदेश किये हुए ज्ञानको मेत्रेय ऋषिके 
द्वारा ही छुनें | विदुर भगवानके स्मरण और उपदेशके लिये मेत्रेयको 
आज्ञा देनेकी बात छघुनकर बहुत ही प्रसन हुए, उनका हृदय प्रेम, 
श्रद्धा और आनन्दसे भर गया | वहाँसे उन्होंने मेत्रेय ऋषिके पास 
जानेके लिये हरिद्वारकी यात्रा कर दी । 


हरिद्वार पहुँचकर बिदुर मैत्रेय ऋषिके पास गये और प्रणाम, सेवा 
करते हुए वे मेत्रेयसे भगवत्तत्तके सम्बन्धमें भगवान्‌के बताये हुए ज्ञान- 
की शिक्षा ग्रहण करने छगे | भागवतके तीसरे और चोथे स्कन्धकी 
कथा मेत्रेयने विंदुरसे कही है | देवड्डति और कपिल्का संवाद भी 
बिदुरसे ही कहा गया है | उनमें भगवस्पेम, भगवत्तत्वज्ञान और कर्मकी 
जटिल ग्रन्यियोंका रहस्य किस प्रकार खोला गया है यह तो मूल 
प्रन्थ देखनेसे ही श्रद्धालु ओंकोी माद्म पड़ सकता है। उनके विस्तारके 
लिये यह स्थान नहीं है और चाहे जितना तिस्तार किया जाय 
उन उपदेशोंका ठीक-ठीक वर्णन भी नहीं हो सकता । 


जब्र मैत्रेय ऋषिने विदुरके बहुत-से प्रश्नोंका समाधान किया तब 
विदुरने यह सोचा क्रि इन प्रश्नोंमिं क्या रकखा है ! इनका अन्त कभी 
नहीं हो सकता, सबका सार है भगवान्‌का भजन । वे भजनमें लग गये 
और मेत्रेपसे अनुमति लेकर उन्होंने हस्तिनापुरकी यात्रा की | वे तो 

धर्मके, ज्ञानके खरूप ही थे, उन्हें जिज्ञासाकी क्या आवश्यकता थी; 
फिर भी उन्होंने मैत्रेयसे जो आत्माका ज्ञान प्राप्त किया, प्रश्नोंका समाधान 
कराया, वह टोक-संग्रहके लिये एक लीढामात्र थी | हस्तिनापुरमें 
विंदुरके पहुँचनेपर पाण्डबॉंको और प्रजाकों बड़ी ही प्रसनता हुई | 
उन्होंने वरिदुरसे तीथयात्राका समाचार पूछा । बिदुरने बहुत-सी बातें 
बतायीं भी, परन्तु श्रीकृष्णके खधाम पधारनेकी बात उनसे नहीं कही | 
अभी अजुन द्वारिकासे लौटे नहीं थे, युधिष्टिरको द्वारिकाका समाचार 
अभी कुछ भी माद्म नहीं था । 

विदुरने देखा श्रीकृष्ण चले गये। समाचार पाते ही पाण्डव 
भी चले जायेंगे | अत्र धरृतराष्ट्रकी रक्षा करनी चाहिये । इन्होंने 
अपना सारा जीवन सांसारिकतामें ही बिताया | अब अन्त समयमें 
तो इनके द्वारा कुछ तपस्या, कुछ भगवानका भजन होना चाहिये | 
विदुरने ध्वतराष्ट्रक्ी सत्र बातें समझायीं । ध्वतराष्ट्रने उनकी बात 
मान छी ओर वे विदुरके साथ घरसे निकल पड़े | गान्धारीने भी 
उनका अनुसरण किया । जेठ-जेठानीकी सेवा करनेके लिये धर्म- 
शीला कुन्ती भी पुत्रोंकी छोड़कर उनके साथ गयी। वे सप्त- 
सरोवर ( हिमालय ) पर जाकर भगवान्‌का भजन करने छगे 
और हस्तिनापुरमें युधिष्ठटिर उनकी खोज करवाने लगे | 


महाभारतमें लिखा है कि युविष्ठिरने अपने भाइयोंके साथ ध्रृतराष्ट्र- 
के पास वनमें जाकर विदुरका कुशल पूछा तब वृतराष्ट्रने कहा-.. 
बेटा | परम ज्ञानी विंदुर इसी तपोवनमें कहीं रहते हैं | वे अन्न नहीं 
खाते, केवल हवा पीकर रहते हैं । घोर तपसे वे दु्बछ हो गये हैं । 

बड़े-बड़े विद्वानू उनका दशेन पानेके लिये इस जंगढमें आते हैं ।? 
ये बातें हो ही रह्दी थीं कि उस आश्रमसे थोड़ी दूरपर विदुरके दशेन 
हुए | उनके शरीरमें धूल छगी हुईं थी । आश्रम देखकर विदुर एकाएक 
पीछेकी ओर लौट पड़े | विदुरको जाते देखकर धमंराज युघिष्ठिरने 
उनका अनुप्तरण किया । विदुरजी कभी युधिष्ठिको दीखते थे, कभी 
अद््य हो जाते थे। युधिष्ठिर पुकारते जाते थे--#महात्मन्‌ ! में 
आपका प्यारा युविष्ठिर हूँ | आप मुझे दशन दीजिये ।? परन्तु विदुर 
बढ़ते ही चले जा रहे थे । 

निजन वनमें जाकर विदुरजणी एक पेड़के सहारे खड़े हो 
गये। युधिष़िरने उनके पास जाकर कहा--“महागज | में आपका 
प्रेमपात्र युधिष्ठिर हूँ | आपके दरशेनके लिये यहाँ आया हूँ |” विदुर 
कुछ बोले नहीं । उन्होंने धमंराजकी दइृश्टिमें अपनी दृष्टि, इन्द्रियोंमें 
इन्द्रियाँ, प्राणोंमें प्राण और आत्मामें आत्मा मिछाकर उनसे एकता 
प्रातत कर ली। वे अपने खरूपमें छीन हो गये | केवछ घम-ही- 
धम युधिष्ठिर-ही-युधिष्टिर रह गये, विदुरका शरीर वृक्षके सह्दारे 
खड़ा रह गया और धमराज युधिष्ठिरको अपनेमें विशेष शक्तिका 
अनुभव हुआ | वे विदुरका शरीर-दाह करने जा रहे थे, उसी 
समय आकाशबाणी हुई--“बिदुरजी यति-धरमेको प्राप्त दो गये थे, 
उनका शरीर मत जलाइये और उनके डिये शोक मत कीजिये |! 
युधिष्ठिर आश्रमपर चले आये | विदुर तो धर्म थे ही, वे धर्मके रूपमें 
ही लय हो गये | इस प्रकार उन्होंने अपनी छीला संवरण कर ली | 

धर्ममगवान्‌की जय ! 
- जा ७ खन्‍>- रब 

